Borac dao Zvezdi pet golova i izbacio je iz Kupa u osmini finala\nBeta 2. decembra 2015. 19:05\nFudbaleri Borca iz Čačka plasirali su se danas u četvrtfinale Kupa Srbije pošto su u Beogradu pobedili Crvenu zvezdu sa 5:1.\nNajzaslužniji za pobedu Borca bio je Marko Zorić sa tri postignuta gola i dve asistencije, a pogotke su postigli i Srđan Vujaklija i Milan Jevtović. Jedin gol za crveno-bele postigao je Luka Jović.\nTo je prvi poraz Zvezde još od 9. avgusta.\nBorac je uglavnom igrao preko kontranapada protiv Zvezde, koja je nastupila u kombinovanom sastavu.\nEkipa Milorada Kosanovića povela je u 19. minutu golom Zorića, kome je sa desne strane asistirao Jevtović. Zvezda je posle toga pojačala napade ali bezuspešno, a Borac je u 36. minutu duplirao vođstvo golom Vujaklije, posle dodavanja Zorića.\nBorac je u 41. minutu mogao da postigne i treći gol, ali je Jevtović pogodio stativu. Ekipa iz Čačka je pet minuta kasnije stekla tri gola prednosti, Vujaklija je dodao loptu za Zorića, kome nije bilo teško da postigne svoj drugi gol na utakmici.\nZvezda je smanjila zaostatak u 55. minutu golom Jovića, koji je posle centaršuta Luisa Ibanjeza glavom poslao loptu u mrežu. Međutim, četiri minuta kasnije Borac je postigao novi gol, nakon što je Vujaklija centrirao pred gol, a Zorić je bez problema ubacio loptu u mrežu.\nPosle tog gola utakmica je prekinuta na nekoliko minuta pošto trener Zvezde Miodrag Božović nije želeo da napusti klupu iako ga je sudija Milorad Mažić isključio zbog prigovora.\nBorac je postrigao peti gol ponovo posle kontranapada, a mrežu je u 75. minutu zatresao Jevtović, posle asistencije trostrukog strelca Zorića. Do kraja utakmice obe ekipe su imale nekoliko prilika, ali nisu imale koncentraciju u završnici akcija.\nFudbaleri Radničkog iz Niša plasirali su se u četvrtfinale Kupa Srbije pošto su na gostujućem terenu u Kruševcu pobedili Napredak sa 2:0. Golove za Radnički postigli su Nikola Ašćerić u 33. minutu i Saša Marjanović u 58.\nRanije danas plasman u četvrtfinale ostvarili su Partizan, Jagodina, OFK Beograd, Spartak i Vojvodina.


Održivost – veza sa Savetom i članstvom kompanije ACO građevinski proizvodi – Serbia Green Building Council\nOdrživost – veza sa Savetom i članstvom kompanije ACO građevinski proizvodi\nACO Grupa u okviru koje posluje i ACO Srbija i Crna Gora, jedan je od svetskih lidera u razvoju i proizvodnji inovativnih rešenja u oblasti upravljanja površinskim vodama i vodama unutar objekata, istovremeno investirajući u razvoj sistema za odvodnjavanje koji može da upravlja i odvede velike količine vode. Svojim integrisanim pristupom i inovativnim rešenjima, ACO se zalaže za profesionalno odvodnjavanje, ekonomično prečišćavanje, kontrolisano ispuštanje i ponovnu upotrebu vode.\nProizvodni sistemi kompanije ACO su razvijani i da pruže doprinos zaštiti životne sredine. Učestvujiući sa svojim proizvodima na različitim vrstama objekata (aerodromi, luke i pristaništa, logistički i distributivni centri, šoping centri, hoteli, poslovni, privatni objekti), naročito onim sa velikim uticajem na izgrađenu sredinu, jasno je zašto ACO može imati značajan doprinos trasiranju putanje ka održivosti koju Savet promoviše. Zajednički cilj, dobrobit zajednici kroz promociju održivih rešenja, rezultirao je članstvom kompanije ACO Srbija i Crna Gora u Savetu zelene gradnje.\nIzdvojeno, samo koncept plavi i zeleni krovovi, već potvrđuju tu održivost ukazujući na veoma važnu ulogu u kreiranju neophodnih održivih urbanih sredina; smanjenje temperature u gradovima, povećavanje kvaliteta vazduha, smanjenje buke i zagađenosti vazduha, prikupljanje kišnice, navodnjavanje, bolja termoizolacija i energetska efikasnost objekata, kao i jačanje biodiverziteta urbanih sredina, koraci su neophodni zajednici kako bi se neutralisao negativan uticaj usled klimatskih promena. ACO Roofbloxx je kompletan sistem za upravljanje površinskim vodama namenjen za plave, zelene i plavo/zelene krovove. Ovaj sistem omogućava inženjerima da kreiraju platformu za odvodnjavanje koja pruža fleksibilnost neophodnu za kreiranje kreativnih, multifunkcionalnih zelenih površina na krovovima. U kombinaciji sa ACO regulatorom protoka za plave krovove, jedinice ACO Roofbloxx mogu da skladište kišnicu na samom izvoru kako bi kontrolisali protok površinskih voda sa krova. Sam sistem može trajno da čuva određeni procenat prikupljene vode, čime se isti može koristiti kao pasivni sistem za navodnjavanje.\nViše o sistemima na stranici ACO Srbija i Crna Gora https://www.aco.rs/proizvodi/infiltracija-i-upravljanje-vodama/aco-roofbloxx


Rodna ravnopravnost - Demokratija\nStanje rodne ravnopravnosti u Srbiji obeleženo je određenim elementima očuvanog nasleđa iz perioda socijalizma, produbljenim rodnim nejednakostima koje su posledica tegobne tranzicije i društvene dezintegracije tokom devedesetih godina 20. veka, kao i promenom sistema i struktura tokom intenzivne transformacije nakon 2000. godine.\nPoslednje dve decenije reformskih procesa donele su uspostavljanje osnovnog pravnog i političkog okvira za unapređivanje rodne ravnopravnosti. Međutim, stiče se utisak da su ovi reformski procesi formalistički i da ne dovode do značajnih suštinskih promena. Procesi slabljenja institucionalnih mehanizama i marginalizacije pitanja rodne ravnopravnosti teku paralelno sa slabljenjem demokratskih institucija i jačanjem autoritarnih tendencija u vlasti i društvu.\nRodne nejednakosti u različitim sferama ukorenjene su u patrijarhalnim stavovima i vrednostima stanovnika Srbije, pa tako većina muškaraca i žena smatra da je prihvatljivo da postoje rodno specifične uloge žena i muškaraca, pri čemu su uloge u sferi javnog života primerenije muškarcima, a u sferi privatnog života ženama.\nGrafikon 1. Razlike u stavovima o rodnim ulogama\nU cilju povećanja učešća žena u političkom odlučivanju, zakonom su propisane kvote za manje zastupljen pol na listama za parlamentarne i lokalne izbore. Zahvaljujući tim odredbama, žene čine više od trećine ukupnog broja poslanika u Narodnoj skupštini i isto toliko odbornica u opštinskim i gradskim skupštinama. Međutim, zastupljenost žena u izvršnoj vlasti i dalje je na niskom nivou, a još su manje zastupljene na najvišim pozicijama lokalne vlasti.\nPristup različitim resursima je od izuzetnog značaja za rodnu ravnopravnost. Kada je reč o svojinskim pravima, u Srbiji postoje duboko ukoronjene rodne nejednakosti, posebno u seoskim zajednicama. Osnovni razlog leži u duboko ukorenjenim patrijarhalnim obrascima nasleđivanja. Rodne razlike prisutne su i u pristupu informaciono-komunikacionim tehnologijama (IKT) i saobraćajnim sredstvima, koja su od značaja za informisanje, ekonomsku aktivnost i socijalne kontakte.\nBrojne razlike koje postoje i u domenu obrazovanja kasnije se prenose u ekonomske nejednakosti, budući da postoje izražene rodne nejednakosti na tržištu rada. Stope aktivnosti žena su niže, kao i stope zaposlenosti. Postoji jasna distinkcija između žena i muškaraca prema sektoru i zanimanju, žene ređe zauzimaju rukovodeće položaje u privredi, a ima ih manje i među preduzetnicima. Konačno, postoje i razlike u platama, iako one nisu izražene kao u zapadnim ekonomijama. Diskriminacija žena pri zapošljavanju i na radnom mestu su raširene.\nRodne nejednakosti se nastavljaju i van radnog mesta, jer je u našoj kulturi neplaćeni rad u domaćinstvu prevashodno obaveza žena. Takođe, u Srbiji je rašireno i rodno zasnovano nasilje, koje je posledica strukturnih nejednakosti u društvu i raširenih patrijarhalnih stavova.\nU posebno ranjivom položaju su žene iz marginalizovanih grupa, odnosno žene koje su izložene višestrukoj marginalizaciji – prema rodnoj pripadnosti, ali i nekom drugom osnovu. Položaj Romkinja je posebno nepovoljan u svim ključnim dimenzijama socio-ekonomskog položaja i ljudskih prava, a veliki problem jesu rani brakovi koji, prema Istanbulskoj konvenciji, predstavljaju oblik rodno zasnovanog nasilja. Starije žene se suočavaju s problemima povezanim s penzijama, adekvatnom zdravstvenom zaštitom i dugotrajnom negom. Žene sa invaliditetom se suočavaju s višestrukim preprekama u socijalnom uključivanju: one su gotovo potpuno isključene s tržišta rada, suočavaju se s fizičkim i drugim barijerama u pristupu društvenim institucijama, a često nemaju adekvatnu zdravstvenu i socijalnu zaštitu.\nPovećanje učešća žena u politici, uz ograničen stvarni uticaj\nPoslednju deceniju obeležilo je povećanje učešća žena u politici uopšte i posebno u institucijama vlasti, pre svega zakonodavne, a nakon poslednjih izbora 2020. godine i izvršne, ali je stvarni uticaj žena na politike i procese društvenog razvoja i dalje neadekvatan.\nŽene koje zauzimaju pozicije vlasti uglavnom na te pozicije dospevaju sledeći uobičajene klijentelističke obrasce političke lojalnosti, promovišu političke agende koje su uspostavili politički lideri njihovih stranaka i ne uspevaju da nametnu temeljne promene u obrascima moći i političkim kulturama.\nIzostanak suštinske promene rodnih odnosa i uloga\nPolitike rodne ravnopravnosti nisu efektivno sprovođene, bile su više fokusirane na pojedine oblasti, poput suzbijanja nasilja nad ženama, i mada su izvesni pozitivni pomaci zabeleženi u blagom povećanju vrednosti indeksa rodne ravnopravnosti, u potpunosti je izostala transformaciona snaga politika koja bi doprinela temeljnoj promeni rodnih odnosa moći i konsekventno rodnih uloga i nejednakosti u položajima žena i muškaraca.\nOdržavanje strukturnih nejednakosti u društvu\nSlabije učešće žena u vlasti i slabiji uticaj na politike delom su i posledica temeljnih strukturnih nejednakosti koje se reprodukuju u dugotrajnim istorijskim procesima i manifestuju kroz slabiju imovinsku osnovu kojom raspolažu žene, nižu ekonomsku participaciju, manje ekonomske moći u vidu pokretanja biznisa ili upravljanja preduzećima, slabiji pristup tehnologijama i koncentraciju u onim područjima tržišta rada koja su obeležena slabijim šansama za zapošljavanje i nižim zaradama, pre svega u sektoru socijalnih usluga, ličnih usluga i trgovine, kao i investiranju sopstvenih resursa u reprodukciju domaćinstva i brigu o porodici.\nU porteklih deset godina nije došlo do značajnije izmene stanja, niti do uvođenja politika koje bi mogle da promene stanje u budućnosti.\nEfektivnija implementaciju zakona i politika\nUsvojen Zakon o rodnoj ravnopravnosti i Izmene Zakona o zabrani diskriminacije potrebno je efektivno sprovoditi i nadzirati njihovu primenu.\nTakođe, potrebno je osigurati efektivno sprovođenje nove Strategije za borbu protiv nasilja nad ženama i nasilja u porodici. Pored toga, potrebno je usvojiti nove politike rodne ravnopravnosti, jer je Strategija o rodnoj ravnopravnosti istekla 2020. godine, a evaluacija ove strategije pokazala je na vrlo umerena postignuća tek u pojedinim oblastima.\nVeći uticaj civilnog društva i aktivistkinja na donošenje odluka\nU usvajanje novih politika i nadzor nad primenom zakona i strategija potrebno je uključiti žensko/feminističko civilno društvo, jer se jedino tako mogu postaviti elementi za ostvarivanje prava i interesa žena, imajući u vidu da politička participacija žena kroz osnovne mehanizme vlasti ne predstavlja adekvatno sredstvo za taj cilj.\nUnapređivati položaj žena u ključnim oblastima\nPotrebno je unapređivati položaj žena i rodnu ravnopravnost simultano u ključnim oblastima njihove participacije i položaja, jer tek uz obuhvatno osnaživanje one mogu i ostvariti veću participaciju kroz građanski aktivizam i uključivanje u političko delovanje.\nTo se, pre svega, odnosi na zaposlenost žena kroz smanjenje rodne segregacije i podsticanje žena da se obrazuju i zapošljavaju u oblastima koje su perspektivnije, kao i otklanjanje diskriminacije pri zapošljavanju i unapređivanju. Posebno važno je i otklanjanje imovinskih nejednakosti kroz doslednu primenu zakona i podizanja svesti o značaju pravične raspodele i nasleđivanja imovine. Konačno, važno je preraspodeliti odgovornosti u brizi o porodici i domaćinstvu kroz zakonska rešenja koja bi učinila roditeljsko odsustvo očeva obaveznim, odnosno neprenosivim, kao i unapređene sisteme sprečavanja i zaštite žena od rodno zasnovanog nasilja, uključujući pored različitih oblika partnerskog, porodičnog i drugog rodno zasnovnanog nasilja i nasilje nad ženama koje obavljaju javne funkcije.


Vejvoda: Problem Kosova će biti rešen, pitanje je kako će do tog rešenja doći | Radio Kosovska Mitrovica\nVejvoda: Problem Kosova će biti rešen, pitanje je kako će do tog rešenja doći\n11. July, 2019 13:56 |\nDirektor Evropskog projekta i stalni istraživač u Institutu humanističkih nauka u Beču Ivan Vejvoda ocenio je da bi možda trebalo da bude postavljen specijalni pregovarač koji bi svakodnevno učestvovao u pregovorima Beograda i Prištine, ali da će na kraju lideri postići dogovor oko rešenja prihvatljivog za obe strane.\n“Mi znamo da će ovaj problem jednog dana biti rešen, pitanje je kako ćemo do rešenja doći. Mislim da ne postoji ništa što već nije bilo na stolu. Verujem da je veoma pozitivan primer nedavni sporazum Severne Makedonije i Grčke. U jednom momentu lideri su ti koji su odlučivali, ma kakve razlike bile”, rekao je Vejvoda u intervjuu za nedeljnik NIN.\nOn je dodao da se na kraju uvek nadju lideri “koji će se prvo dogovoriti oko rešenja koje će prihvatiti obe strane, a uz konsultacije sa relevantnim domaćim i inostranim akterima, pre svega sa Evropskom unijom”.\nVejvoda je rekao da medjunarodna zajednica, pre svega Evropska unija, treba da pomognu i Prištini i Beogradu u nalaženju konkretnih rešenja za postizanje dogovora.\n“Medjunarodna zajednica, pre svega Evropska unija, kolokvijalno rečeno, treba malo da drži za ruku obe strane koje sede za stolom kako bi im pomogla u nalaženju konkretnih rešenja. Možda treba da bude postavljen i specijalni pregovarač, neko ko će se baš svakog dana baviti time”, rekao je Vejvoda.\nOn je dodao da je veoma važno da obe strane dodju do dogovora, a da je, kao što se kaže u kvizu “potrebna mala pomoć prijatelja sa sugestijama”.\n“Na primer, kad je reč o statusu Srpske pravoslavne crkve na Kosovu, primer Svete Gore može modifikovan da da neke elemente rešenja, oko imovine srpske zajednice, oko Gazivoda…ta rešenja već postoje na stolu, kao što je postojalo i oko medjunarodnog pozivnog telefonskog broja za Kosovo”, rekao je Vejvoda.\nGovoreći o evrointegracijama, on je naveo da bi trebalo stalno da se “osvešćuje” javnost da Srbija u velikoj meri zavisi od EU.\n“Ne pada nam kapa s glave niti umanjujemo sopstveno dostojanstvo ako priznamo da živimo zahvaljujući tome što privlačimo investicije, što nam oni otvaraju radna mesta. Ne živimo od mitologije i zato je važno realno suočavanje sa stvarnošću o tome gde je Srbija danas, zašto se nalazimo na začelju u mnogim stvarima, kako bismo išli napred”, rekao je Vejvoda.


Naslovna » Izlasci » Festivali » Čukarica: Festival domaćih igranih serija\nNeko drugi 10. septembar 2013. Festivali Komentari su isključeni na Čukarica: Festival domaćih igranih serija\nFestival ima međunarodni karakter. U konkurenciji za nagradu Zlatna antena nalazi se 11 domaćih TV i mini-serija, kao i tri iz regiona.\nPrvi i jedini festival domaćih igranih serija u Evropi imaće ove godine rekordan broj učesnika – 14 TV i mini-serija i više od 90 nominovanih glumaca, reditelja, scenarista i drugih televizijskih poslanika.\nU konkurenciji za nagradu Zlatna antena u svim kategorijama prijavljene su TV serije: „Drug Crni u NOB-u“, „Pevaj brate“ (2. sezona), „Folk“, „Jagodići“, „Zvezdara“, „Na putu za Montevideo“ i „Šešir profesora Koste Vujića“. Mini-serije predstavljaće „Led“, „Zverinjak“, „Ustanička ulica“ i „Parada“, a iz regiona prijavljene su TV serije „Budva na pjenu od mora“ (Crna Gora), „Lud, zbunjen normalan“ (BiH) i „Larin izbor“ (Hrvatska). U ulozi gostiju, na jedinstvnoj manifestaciji u Evropi posvećenoj igranoj dramskoj formi, pojaviće se ostvarenja „Državni posao“ i „Dama bez blama“.\nFestival domaćih igranih serija, osim nagrada Zlatna antena za najboljeg glumca, glumicu i glumački par, dodeljuje se i za najbolju režiju, scenario, fotografiju, kostim, montažu i muziku. O nagradama odlučuje sedmočlani stručni žiri, sastavljen od uglednih profesora, TV kritičara i novinara. Glumici i glumcu, koji su ostvarili zapaženu rolu, dodeljuje se i Povelja za zapaženu ulogu, a producentskim kućama i pojedincima koji su dali veliki doprinos afirmaciji srpske TV produkcije dodeljuje se specijalna Zlatna antena.\nOvogodišnji festival domaćih igranih serija otvoriće Dragan Bjelogrlić, prošlogodišnji dobitnik nagrade Zlatna antena za najbolju režiju TV serije „Montevideo, Bog te video“. (Beoinfo)\nTagovidub festivali izlasci kc čukarica palas šumadija serije tv vesti\nPrethodni Warehouse: DJ Steve Bug, 28. septembra\nSledeći Zvučna šetnja Dorćolom: Muzika inspirisana ulicama


Policijska racija u favelama Rija - Bizlife.rs\nPolicijska racija u favelama Rija\n11:36 Rio de Žaneiro, 13/11/2011\nElitne policijske jedinice, uz podršku vozila i helikoptera, ušle su pred zoru u najveću favelu u Rio de Žaneiru, u pokušaju da stanu na put narko bandama.\nCilj racije je povećanje bezbednosti i “čišćenje” grada od teško naoružanih narko bandi, koje decenijama vladaju gradskim favelama.\nVlasti su obećale da će uspostaviti bezbednost do održavanja Svetskog prvenstva u fudbalu 2014. i Olimpijade 2016. godine. Akcijom u četvrti Rosinja zadat je “ogroman udarac strukturi trgovine narkoticima u Rio de Žaneiru”, rekao je savetnik za bezbednost i bivši kapetan u elitnoj jedinici koja izvodi raciju Paulo Storani.\n“Rosinja je jedna od strateški najvažnijih tačaka koje policija treba da kontroliše u Rio de Žaneiru”, izjavio je Storani, dodajući da bezbednost u toj oblasti ima veliku važnost zbog ogromnog broja ljudi koji tuda cirkulišu.\nPolicija je u petak otvoreno najavila da planira da izvrši raciju u Rosinji. Ta taktika je korišćena i ranije, a time se postiže da bude manje vatrenih obračuna, a članovi bande ili pobegnu ili se mirno predaju. Policija je prethodnih dana postavila kontrolne punktove na ulazu u Rosinju, na kojima proverava pešake i vozila.\nU četvrtak je uhapšen jedan od vođa narko kartela Antonio Bonfim Lopes, poznatiji kao “Nem”, koji je bio najtraženiji krijumčar narkotika u Riu, preneo je AP.\nSirotinjski kvart Rosinja, u kome živi oko 100.000 ljudi, nalazi se na obronku planine, blizu plaže, između dve bogate gradske četvrti. U njemu se odvija najveća i najunosnija distribucija narkotika. U oko 1.000 sirotinjskih kvartova živi trećina od šest miliona stanovnika Rio de Žaneira, a polovinom njih upravljaju narko bande. Policija je 2008. započela akcije protiv narko bandi, koje su prošlog novembra uzvratili serijom napada, uključujući paljenje autobusa i oružane pljačke na autoputevima, šireći haos i strah.\nU nasilju je stradalo najmanje 36 ljudi, verovatno u sukobima policije i krijumčara narkoticima.


! /Zajednička Nobelova nagrada za ekonomiju za borce protiv globalnog siromaštva / Radio Sarajevo\nFoto: Twitter/Abhijit Banerjee, Esther Duflo i Michael Kremer\n14. 10. 2019. u 13:05:00 Radiosarajevo.ba\nDobitnicima Nobelove nagrade iz oblasti ekonomskih nauka za 2019. godinu proglašeni su Abhijit Banerjee, Esther Duflo i Michael Kremer "zbog njihovog eksperimentalnog pristupa ublažavanju globalnog siromaštva", saopštila je Švedska kraljevska akademija nauka.\n"U samo dvije decenije, njihov novi pristup zasnovan na eksperimentima transformisao je ekonomiju razvoja, što je polje istraživanja u procvatu. Ovogodišnji laureati su uveli novi pristup dobivanju pouzdanih odgovora o najboljim načinima borbe protiv globalnog siromaštva. Kao rezultat jedne od njihovih studija, više od pet miliona djece u Indiji je imalo koristi od program podučavanja u školama", navodi se, između ostalog, u obrazloženju Akademije nauka.\nNagrada u oblasti ekonomskih nauka, koja je uvedena znatno kasnije i nije predviđena Nobelovim testamentom, dodjeljuje se posljednja.\nPrethodno su proglašeni dobitnici nagrade za fiziologiju ili medicinu, hemiju, književnost i mir. Svečanost dodjele nagrade se održava 10. decembra, na dan kada je preminuo Alfred Nobel.\nTagovi: Nobelova nagrada ekonomija siromaštvo\nAnalize / Više od trećine djece mlađe od 15 godina u BiH nema uslove za učenje kod kuće


Aug 30, 2018 4K, IFA 2018, Sony Cyber-shot, Sony Srbija\nDizajnirani za korisnike koji žele nenametljive fotoaparate koje mogu poneti sa sobom bilo kad, novi modeli smešteni su u najmanje kućište na svetu i nude istinski svestran raspon zuma od 24mm na širem kraju do 720mm super-telefoto.\nOsim zadivljujućeg 4K video snimka, u srcu oba modela nalazi se moćan BIONZ X procesor fotografije kombinovan sa LSI procesorom na prednjoj strani, koji pruža visoku brzinu uzastopnog fotografisanja od 10 kadrova po sekundi sa ograničenjem bafera od 155 fotografija. Dodatno, ovi modeli poseduju veoma brz autofokus od 0,09 sekundi.\nNeke od novih funkcionalnosti su Eye AF, RAW format fotografisanja, funkcija touch focus/touch shutter, kao i prikupljanje podataka o lokaciji preko Bluetooth® tehnologije.\nZum ZEISS® Vario-Sonnar T* 24-720mm sa visokim uvećanjem i objektiv visokog kvaliteta fotografije\nVeliki raspon zuma koji nude modeli HX99 i HX95 čini ih izuzetno pogodnim za raznovrsne zahteve fotografisanja na putovanjima i tokom beleženja svakodnevnog života. Stabilizacija fotografije se kontroliše preko Optical SteadyShot™ tehnologije koja uspešno sprečava zamućenje koje nastaje kao posledica pomeranja aparata prilikom ručnog ili telefoto snimanja. Modeli su takođe opremljeni Zoom Assist funkcijom koja omogućava korisniku da privremeno zumira i prikaže širu oblast prilikom snimanja subjekata telefoto delom objektiva.\nModeli HX99 i HX95 mogu da zabeleže 4K video snimke sa punim očitavanjem piksela i bez njihovog spajanja. Ovo znači da se sitni detalji lepo prikazuju, a pojava talasa i nazubljenih ivica je značajno smanjena. Novi modeli mogu da fotografišu subjekte koji se brzo kreću uz pomoć opcije HD fotografisanja sa visokom stopom od 100 kadrova po sekundi[ix] i tako kreiraju impresivne usporene snimke tokom montaže.\nKako se savršena fotografija često dogodi neočekivano, fotografi moraju da budu sigurni da će njihov fotoaparat reagovati brzo. Sa Fast Intelligent brzinom autofokusa od 0.09 sekund, unapređenim BIONZ X procesorom[xi] i LSI procesorom na prednjem delu objektiva, HX99 i HX95 savršen su spoj. Oba modela obećavaju velike brzine uzastopnog fotografisanja do 10 kadrova po sekundi (ograničenje bafera do 155 fotografija). Za prelepo fokusirane portrete, novi modeli nasledili su veoma hvaljenu Eye AF tehnologiju α™ modela. Za fotografe koji preferiraju da usavrše fotografije softverom za obradu slika, HX99 i HX95 modeli nude RAW opciju fotografisanja. Izbledelo svetlo? Maksimalni standard ISO6400[xiii] znači da nema mesta zabrinutosti.\nLCD ekran koji se može pomerati za 180 stepeni, omogućava lako kadriranje selfija i grupnih fotografija dok unapređena drška za snimanje[xiv] nudi čvrsto držanje i veću stabilnost tokom fotografisanja. Uz pomoć Bluetooth® tehnologije podaci o lokaciji mogu biti sakupljeni i zabeleženi sa mobilnog uređaja[xv] (Location Information Link), a proxy snimci male veličine omogućavaju brz prenos na mobilne telefone ili deljenje na internet.


Metalac i Plazma brendovi decenije - Marketing Mreža\nMetalac i Plazma brendovi decenije\nMetalac i Plazma proglašeni su za najbolje brendove u Srbiji u prethodnih 10 godina, u okviru akcije „Najbolje iz Srbije“.\nMetalac je proglašen za najbolji korporativni brend u prethodnih deset godina, a Plazma za najbolji robni brend u prethodnoj deceniji. Ove godine za to prestižno priznanje je konkurisalo 175 brendova, a proglašeno je 23 pobednika za 2013. godinu, kao i najbolji robni i korporativni brend u protekloj deceniji.\nNa svečanosti u Jugoslovenskom dramskom pozorištu, predsednik Privredne komore Srbije Željko Sertić je rekao da se promocijom najboiljih brendova jača nacionalni brend i jača slika Srbije u svetu, njena tržišna pozicija i ugled u inostranstvu.\nPrivrednog razvoja ne može biti bez investicija i one se ne mogu silom dovesti u Srbiju, već svežim idejama u poslovanju, istakao je Sertić i dodao da što uspešniji budu naši naučnici i kreatori novih ideja, to će i privreda biti uspešnija.\nSertić je naveo da je ove godine za nagradu „Najbolje iz Srbije“ kandidovano preko 50 odsto kandidata više nego prošle godine, a istoimeni sajt je posetilo više od 100.000 ljudi i za kandidate za nagrade glasali su i ljudi van Srbije. U kategoriji Najbolji izvoznik, pobednici su Fijat automobili Srbija, i to kao veliko preduzeće, dok je, kada je reč o malim i srednjim preduzećima, tu titulu poneo Bioenerdži point (Bioenergy).\nU kategoriji robni brend, najbolji brendovi su Iskon ulje (hrana), Jelen pivo (piće), Meriks (hemija, kozmetika, farmaceutski i srodni proizvodi), Metalac posuđe (trajna potrošna dobra), Ikstrim intimo (Extreme intimo – odeća i obuća) i Hibrid suncokreta Sumo 1 PR (proizvodna dobra i poslovne usluge).\nViše informacija pronađite na sajtu PKS.


Podrška Telekoma za projekat namijenjen osobama sa oštećenim vidom - CdM\nPodrška Telekoma za projekat namijenjen osobama sa oštećenim vidom\nU okviru projekta „Asistivnim tehnologijama do veće samostalnosti lica sa invaliditetom“, NVO Ekvivalent sprovodi do kraja aprila obuke osoba sa oštećenjem vida, kako bi mogle da samostalno koriste pametne telefone. Riječ je o projektu odobrenom na konkursu za društveno odgovorne projekte „Za svako dobro“, koji se odvija uz finansijsku pomoć Crnogorskog Telekoma.\nKako su saopštolo iz Telekoma, projekat traje od kraja prošle godine sa ciljem da osposobi osobe sa oštećenjem vida da samostalno koriste informaciono-komunikacione mogućnosti pametnih telefona.\n“U narednih mjesec i po dana, obuke se za sve učesnike sa teritorije glavnog grada organizuju u Podgorici (Omladinski Centar, Trg Nikole Kovačevića 13), svakog petka i subote. Obuke vodi osoba sa potpunim oštećenjem vida, da bi se prevazišle sve barijere sa kojim se suočavaju lica sa oštećenjem vida prilikom korišćenja pametnih telefona”, dodaju oni.\nZa osobe sa oštećenjem vida, sa boravištem van Podgorice, organizovane su online obuke, kako bi edukacija bila dostupna u svim djelovima Crne Gore.\n“Svi pametni telefoni imaju mogućnost govorne podrške koja osobama sa oštećenjem vida obezbjeđuje samostalno korišćenje aplikacija: facebook, viber, twitter, skype, e-mail, diktafon, excel, gmail, google, messenger i druge”, objašnjavaju iz Telekoma.\nOsim toga, kako ističu, „pametni telefoni“ omogućavaju osobama sa oštećenjem vida prepoznavanje boja, novčanica, grafičkih objekata, e-banking plaćanje računa i samostalno kretanje uz podršku GPS navigacije.\nUčešće u obukama za samostalno korišćenje pametnih telefona, uz podršku govornog programa, pruženo je svim zainteresovanim osobama sa oštećenjem vida koje su se prijavile na Javni poziv NVO Ekvivalenta.\nTagoviNVO Ekvivalent projekat Telekom


Assadova vojska minama priječi bijeg civila – Minber\nožu. 13, 2012 at 4:16 pm\nJedan sirijski zvaničnik u novembru je izjavio da sirijske snage sigurnosti postavljaju mine duž svog dijela granice ka Libanu kako bi se, kako je tvrdio, spriječilo krijumčarenje oružja.\nKako je izvijestila reporterka Al Jazeere Nisreen El-Shamayleh, aktivisti su saopćili da se Slobodna sirijska vojska u utorak ujutro sukobila sa Assadovim snagama blizu uprave državne sigurnosti na trgu Al Meissat u Damasku.\nAl Jazeerina reporterka Anita McNaught javila je iz središta Idliba kako je bombardiranje ovog grada nemilosrdno.\nMcNaught je je uporedila borbe sa onima kada su snage tadašnjeg libijskog vođe Muammara Gaddafija napale Benghazi, centar pobune.\n„Ono što vidimo u Idlibu je poput dešavanja u Benghaziju, iako okončanje vjerovatno neće biti isto. Sirijska vlada to neće dopustiti“, javila je McNaught.\nWashington i Moskva sukobili su stavove o Siriji na ministarskom sastanku u Vijeću sigurnosti Ujedinjenih Naroda, nakon što je generalni sekretar svjetske organizacije Ban Ki-moon pozvao sve članice da jedinstveno istupe i spriječe veću katastrofu u ovoj bliskoistočnoj zemlji.\nSAD i Rusija su pozvali na okončanje jednogodišnjeg krvoprolića u Siriji, ali sa različitim stanovištima o tome ko je odgovoran za ovo nasilje.\nAmerička državna tajnica Hillary Clinton odbacila je svako izjednačavanje Assadove “vojne mašine”, koja izvodi “ubistva s predumišljajem”, sa civilima koji su primorani da se brane.\nS druge strane, šef ruske diplomatije Sergej Lavrov rekao je da sirijske vlasti “snose veliki dio odgovornosti”, ali je insistirao na tome da su i opozicioni borci, uključujući pripadnike al-Qaede, krivi za nasilje i terorizam.\nLavrov je kazao da “u ovoj fazi ne trebamo pričati o tome ko je prvi počeo, već da raspravljamo o realnim i izvodljivim pristupima koji bi nam omogućili da postignemo prekid vatre kao jedan od prioriteta”.\nUgrožen regionalni mir\nClinton je, međutim, rekla da Vijeće sigurnosti ne može da šuti kada “vlade masakriraju sopstveni narod, ugrožavajući pritom regionalni mir i sigurnost.“\nŠef UN-a istakao je da je kriza u Siriji izazvala nesigurnost u cijelom regionu, a stanovnike nekoliko gradova izložila prekomjernom nasilju.\nRusija i Kina uložile su veto na dvije rezolucije u Vijeću sigurnosti, koje su podržale SAD i evropske zemlje, a kojima bi se osudilo nasilje režima u Damasku nad antirežimskim demonstrantima.\nMoskva i Peking su rezolucije ocijenili kao neizbalansirane, ističući da se njima traži prekid napada samo od vlade u Damasku.\nRanije ovog mjeseca SAD su predložile novi nacrt rezolucije, ali diplomati kažu da su Rusija i Kina odbacile i ovaj tekst.


Dalipagić i Ping razgovarali o uspostavi aviolinije Sarajevo - Peking - Biznis Info\nYou are at:Home»Ekonomija»Dalipagić i Ping razgovarali o uspostavi aviolinije Sarajevo – Peking\nZamjenik ministra komunikacija i transporta u Vijeću ministara u tehničkom mandatu Saša Dalipagić razgovarao je sa ambasadorom Kine u BiH Ji Pingom o zaključivanju sporazuma između Vijeća ministara i Vlade Kine o civilnom zračnom prevozu, te uvođenju avionske linije na relaciji Peking – Sarajevo.\nTokom susreta bilo je riječi i o saradnji dvije zemlje u oblasti infrastrukture i komunikacija, saopćeno je iz Ministarstva komunikacija i transporta.\nRazgovarano je i o memorandumu o razumijevanju između BiH i Kine o jačanju saradnje u izgradnji infrastrukture koji je pokrenulo Ministarstvo spoljne trgovine i ekonomskih odnosa BiH, a podržalo Ministarstvo komunikacija i transporta.\nDalipagić je upoznao sagovornika da je BiH sprovela sve potrebne procedure u Vijeću ministara i Predsjedništvu BiH za potpisivanje memoranduma o razumijevanju o saradnji u oblasti medija, kao i memoranduma o razumijevanju o planiranju unapređenja saradnje između Ministarstva komunikacija i transporta BiH i Kancelarije za informiranje Državnog vijeća Kine, te se očekuju naredne aktivnosti Kine kako bi se ti sporazumi potpisali.\nSagovornici su izrazili zadovoljstvo dosadašnjom saradnjom dvije zemlje, te očekuju da će ona biti nastavljena, posebno kada je riječ o oblasti saobraćajne infrastrukture, transporta i komunikacija.\nDalipagić je čestitao imenovanje kineskom ambasadoru, poželivši mu dobrodošlicu u BiH, kao i mnogo uspjeha u budućem radu.\nBingoinvesticijeturizamenergijaBankestrane investicijeVlada FBiHautomobiliCijeneSASEIzvozNaftaKonzumAgrokorzapošljavanjeMMF


Selaković: Uloga UNESKO-a neprocenjiva u zaštiti kulturnog i verskog nasleđa na Kosovu - Kosovo Online\n17. Novembar 2020. • 17:32\nMinistar spoljnih poslova Nikola Selaković rekao je danas šefici Kancelarije UN u Beogradu Simoni Mireli Mikulesku da Srbija smatra UN najznačajnijom međunarodnom organizacijom, koja je posebno važna za zaštitu suvereniteta i teritorijalnog integriteta Srbije, ali i kulturnog i verskog nasleđa na Kosovu, prenosi Tanjug.\nTu je, kako je ukazao, uloga UNESKO-a neprocenjiva, navodi se u saopštenju Minsitarstva spoljnih poslova.\nTokom sastanka, ministar Selaković naglasio je važnost delovanja UNMIK-a, ukazavši na značaj njegovog daljeg prisustva na Kosovu, kako bi se stvorili uslovi za normalan i dostojanstven život Srba i pripadnika drugih nealbanskih zajednica u našoj južnoj pokrajini.\nMinistar je ukazao i na važnost kontinuiranog razmatranja pitanja Kosova na sednicama Saveta bezbednosti UN, dodavši da Srbija pridaje veliki značaj izveštajima generalnog sekretara UN o radu UNMIK-a, koji su neophodni zbog što objektivnijeg prikazivanja činjenica i realne ocene stanja na terenu.\nZa Srbiju je, kako je objasnio Selaković, važno da Savet bezbednosti i međunarodna zajednica budu redovno i transparentno informisani o političkoj i bezbednosnoj situaciji na Kosovu, posebno u pogledu položaja Srba i drugog nealbanskog stanovništva, vladavine prava, poštovanja ljudskih prava, zaštite kulturnog i verskog nasleđa, kao i svih drugih problema sa kojima se Srbi i drugo nealbansko stanovništvo suočavaju u pokrajini.\nMinistar Selaković zahvalio je Simoni Mireli Mikulesku na odličnoj saradnji koju su Vlada Srbije i Ministarstvo spojjnih poslova imali sa Kancelarijom UN tokom njenog mandata i izrazio uverenje da će se saradnja istim intenzitetom nastaviti i u narednom periodu, navodi se u saopštenju.\nNikola Selaković Unesko UNMIK Kosovo


Ovu nagradu je Srbin dobio prvi put u karijeri, a Denver Nagetsi prvi put od 2009. i Karmela Entonija.\nSada je srpski centar proglašen za igrača meseca, odnosno najboljeg igrača decembra i januara u NBA.\nOva NBA sezona je počela nešto kasnije, traje već šest nedelja i sada je dodeljena prva mesečna nagrada, a u tom ciklusu je u svojoj konferenciji najbolji bio Nikola Jokić.\nPopularni Džoker je od starta sezone odigrao 20 utakmica i imao isto toliko zabeleženih dabl-dablova, sa prosečno postignutih 26,8 poena.\nSem toga, u proseku je hvatao 11,8 skokova i asistirao 8,6 poena, a koliko je aktivan u defanzivi pokazuju i ukradene lopte kojih ima 1,8 po meču, ali i 0,6 blokada.\nNa istoku je u decembru i januaru bio najbolji Džoel Embid, u ovom trenutku i najveći konkurent Jokiću za MVP zvanje na kraju sezone.


Savršene opcije prozora u tuš kabini\nMnogi od nas bi prozorima u kupatilu u startu rekli ne, jer ovakva opcija može smanjiti naš željeni nivo privatnosti, pre svega...\nMeđutim, poslednja rešenja koja nam donose različiti dizajneri i kompanije koje se bave kreiranjem kupatila i tuš kabina, možda ipak, mogu delovati predivno i praktično u isto vreme. Predstavljamo vam neke od dokaza ovoj tvrdnji i nekoliko prednosti i mana ovakvog koncepta u kupatilu.\nPre svega, prozori u okviru tuš kabina predstavljaju savršenu ideju kako bi njihov prostor postao okupan prirodnom svetlošću i doneo prelep pogled. Otvaranjem prozora u kupatilu možete stvoriti provetren prostor, ali naravno, imati i privatnost na umu, jer ovaj prostor zahteva njen određeni nivo. Opredelite se za zelenilo ili čak celokupne zidove prekrivene puzavicama ukoliko posedujete komšije direktno preko puta svog kupatila, a ukoliko ovo nije vaš slučaj, onda nemate nikakvih problema.\nOpcije koje održavaju privatnost\nUkoliko volite da održavate privatnost, postoje neke opcije koje možete isprobati. Pre svega, ovo može biti mali prozor strateški postavljen na određenoj visini ili sa strane, kako bi mogli da uživate u pogledu istovremeno održavajući privatnost i idealnu količinu prirodne svetlosti u svom prostoru. Još jednu ideju predstavlja dodavanje prozora od mlečnih stakala, koja mogu prekriti njihove donje delove kompletno, kako bi pružili idealan nivo privatnosti. Možete takođe, dodati određene neprovidne delove prozoru i uklanjati ih kada je potrebno.\nSvetlarnici predstavljaju tip prozora za koji se možete opredeliti kako biste održali punu privatnost, jer su smešteni na visini i ne pružaju uvid u unutrašnjost vašeg prostora. Što se tiče svetlarnika, oni su savršena ideja kako bi tuš kabine i kupatila dobili savršenu količinu svetlosti i uživanje u otvorenom nebu, oni takođe, unose prirodan osećaj bilo kom ambijentu. Pokušajte sa bilo kojim tipom ovakvih prozora, radi maksimalnog prirodnog osećaja i privatnosti.


Srbija Info - 2,5, nov stan za izdavanje, Bulbulder\nNEKRETNINE Stanovi 2,5, nov stan za izdavanje, Bulbulder\n2,5, nov stan za izdavanje, Bulbulder\nIzdaje se nov, neuseljavan stan u prizemlju trospratne zgrade, lux gradnja 2019/20, paralelno sa ulicom Dimitrija Tucovića. Stan se nalazi u zoni intenzivne novogradnje i u neposrednoj blizini Gradske bolnice, Notara, Službe za socijalni rad, vrtića, osnovnih i srednjih škola, i nekoliko supermarketa. Stan je površine od 50m2 sa pripadajućom baštom od dodatnih 30m2 i privatnim parking mestom u sklopu. Stan je dvostrano orjentisan sa mogućnošću ulaska iz hola zgrade ili direktno sa ulice. Strukuturu stana čine dnevna soba u kombinaciji sa kuhinjom, dve spavaće sobe, hodnik i kupatilo. Postoji mogućnost iznajmljivanja dodatna 3 garažna mesta po ceni: 60 eura za 1 garažno mesto.\nKTV / Internet, Telefon, Interfon, Dvorište, Klima,\nKataloški broj: 39120\nŠifra oglasa: 41612498561\nSvi oglasi oglašivača (1675)\nIzdavanje, 2,0 stan u Centru kod Tasmajdana\nIzdavanje, stan, dvoiposoban u centru\nIzdavanje, Vracar, 1,5, Maksima Gorkog\nIzdavanje, Denkova Bašta, 1,5 soban, nov\nIzdavanje, stan, trosoban, Denjine, nov, garaža


Vršac ubedljiv protiv Mladosti, Vrščanke dobro parirale Crvenoj Zvezdi - eVršac\nKošarkaši Vršca savladali su kod kuće ekipu Mladosti iz Zemuna 101:70 i tako upisali 11. pobedu u Košarkaškoj ligi Srbije.\nVodio je Vršac tokom čitavog meča i bez mnogo problema stigao do ubedljivog trijumfa.\nNajzaslužniji za slavlje ekipe Vladimira Đokića bio je Vojin Ilić sa 31 poenom, a pratili su ga Slobodan Jovanović sa 16 i Toma Vasiljević sa 13 poena. Dvocifreni su još bili i Bogdan Tejić sa 12, Dušan Juzbašić sa 11 i Luka Jovanović sa 10 poena, dok je Bratislav Jeković uz šest poena imao i 12 skokova.\nU poraženom timu najbolji je bio Otis Livingstoun sa 15 ubačenih poena.\nVršac je osmi sa 11-9, dok je Mladost šesta sa 12 pobeda i devet poraza.\nVrščanke su, u zaostalom meču 17. kola Prve ženske košarkaške lige Srbije, odigrale jednu od boljih utakmica ove sezone i imale lepu priliku da iznenade šampiona.\nMeđutim, Beograđanke su u odlučujućim trenucima imale sjajnu Mašu Janković koja je izvadila sve fleke u igri ekipe trenera Dragana Vukovića i dovela je do nove pobede.\nVeć na početku meča, kada je Vršac poveo sa 9:2 i propustio nekoliko napada i mogućnost da već posle pet minuta vodi dvocifrenom razlikom, videlo se da Zvezdi neće biti lako u Vršcu.\nU prvoj četvrtini igra favorita stabilizovana je ulaskom Nevene Naumčev, da bi u drugom periodu zahvaljujući trilingu Nedeljkov, Katanić, Mišeljić gošće na poluvreme otišle sa dvocfrenom razlikom (44:31).\nČinilo se da je Zvezda trasirala put ka pobedi, ali u trećem periodu dolazi do velikog preokreta. Nošene energijom Marine Stojić, Tamare Repac i Jelene Zorić Vrščanke su Zvezdu u trećem periodu svele na svega deset poena i preokrenule rezultat u svoju korist 55:54.\nIpak, u poslednjih deset minuta otpor Vršca slomila je sjajna Jankovićeva, ubedljivo najkorisnija igračica utakmice.


KORONA NEMILOSRDNA PREMA AUSTRIJANCIMA: Austria u velikom minusu zbog virusa | Novosti.RS\nNakon derbija, u kojem su protiv lokalnog rivala "Rapid-a" izborili jedan bod, usledio je pravi šok, pošto je saopsteno da je u prošloj sezoni ostvaren ogroman minus od čak 18,884 miliona evra.\nAktuelno stanje u budžetu pre poreza, kamata i otpisa, takođe, je jasno negativan sa minusom 11,903 miliona evra.\nU izveštaju se navodi da su otpali jedan veliki nacionalni i jedan međunarodni sponzor. Aktuelna korona kriza, kako se navodi, otežava naplatu potraživanja od strane kluba.\nNa osnovu tih gubitaka zbog izostanka novca od dva velika sponzora nastala je dvocifrena milionska rupa u budžetu kluba sa dugom tradicijom i brojnim državnim titulama.\nTakođe, zbog korona mera klub je pretrpeo ogromne izostanke prihoda i imao je dodatne troškove od marta pa sve do aktuelne sezone.\n"Poslovni model "Autria" bio je uvek zasnovan na redovnom učešću u evropskim takmičenjima i na transferima. Ti prihodi su u sezoni 2017/2018, kada je klub poslednji put ušao u grupnu fazu Evrolige iznosili 11,5 milliona evra, i time više od jedne trećine tadašnjih prihoda", navodi se u saopštenju.\nKlub je, zbog finansijskog problema, izradio katalog mera kojim treba da se osigura povratak u evropska takmičenja.\n"Jedna od tih mera je da zajedno sa strateškim partnerima osiguramo da klub može da se razvija redovnim učešće u evropskim takmičenjima i uz transfere", navodi se u saopštenju.\nFK Austrija Beč fudbal korona virus Sport\nBALOTELI NA KORAK OD NOVOG ANGAŽMANA: Za navijače novog kluba će biti kao Maradona\nSPORTSKI direktor Vaska de Game Fabio Kordelja istakao je da je slavni brazilski klub postigao dogovor sa italijanskim fudbalerom Mariom Balotelijem.\n30. 11. 2020. u 21:20\nFUDBALERI Crvene zvezde savladali su Rad 3:0 u 16. kolu Superlige Srbije, a na ovoj utakmici viđeno je nekoliko spornih detalja.


Bukti požar kod „Delta Sitija“: Kulja crni dim, vatrogasci na terenu /video/ - 24.12.2021, Sputnik Srbija\nBukti požar kod „Delta Sitija“: Kulja crni dim, vatrogasci na terenu /video/\nNa Novom Beogradu, tačno iza tržnog centra "Delta siti", izbio je požar, prenose beogradski mediji. 24.12.2021, Sputnik Srbija\nKako je potvrđeno u MUP-u, gori veća, napuštena baraka, a veliki oblak dima vidi se u tom delu Novog Beograda.Povređenih nema, a na terenu se nalazi pet vatrogasnih vozila sa 19 vatrogasaca, rečeno nam je u MUP-u, javljaju "Novosti".Za sada nije poznato pod kojim okolnostima je došlo do požara.\n16:39 24.12.2021 (Osveženo: 17:09 24.12.2021)\nNa Novom Beogradu, tačno iza tržnog centra "Delta siti", izbio je požar, prenose beogradski mediji.\nKako je potvrđeno u MUP-u, gori veća, napuštena baraka, a veliki oblak dima vidi se u tom delu Novog Beograda.\nPožar na Novom Beogradu prekoputa Delta City #nbg pic.twitter.com/vYfu6RYXps\n— NojChe (@che_noj) December 24, 2021\nPovređenih nema, a na terenu se nalazi pet vatrogasnih vozila sa 19 vatrogasaca, rečeno nam je u MUP-u, javljaju "Novosti".\nZa sada nije poznato pod kojim okolnostima je došlo do požara.


Omogućiti poljoprivrednicima da rade na njivama i posle 17.00 | Info centrala\nNaslovna Istaknuto Omogućiti poljoprivrednicima da rade na njivama i posle 17.00\nOmogućiti poljoprivrednicima da rade na njivama i posle 17.00\nPotpredsednik Narodne stranke (NS) i narodni poslanik Miroslav Aleksić apelovao je danas na državne organe da razmotre mogućnost da poljoprivredni proizvođači i radnici koji rade na poljoprivrednim imanjima budu izuzeti od odluke o zabrani kretanja posle 17 sati.\n„Neophodno je omogućiti poljoprivrednicima da obrađuju svoja imanja tokom celog dana, jer oni proizvode hranu za sve građane Srbije i jer bi trebalo imati u vidu važnost hrane, naročito u kriznim situacijama. Oni moraju da rade svoj posao tokom celog dana kako ne bi bio doveden u pitanje opstanak poljoprivredne proizvodnje, a radovi su u punom jeku u ovo doba godine“, rekao je Aleksić, saopštila je NS.\n„Mnogo je veći rizik od zaraze u zatvorenim fabričkim halama u Srbiji u kojima radi i po 2.500 ljudi u vreme van zabrane kretanja, nego ako poljoprivrednici obavljaju svoje radove na otvorenom i posle zabrane kretanja“, rekao je Aleksić.\n„Proizvođači voća imaju velike atomizere (raspršivače) i preko lokalnih štabova za vanredne situacije mogu da ih stave u funkciju dezinfekcije javnih površina tokom večernjih i noćnih časova, kada važi zabrana kretanja“, precizirao je Aleksić.\nPrethodni tekstU POMORAVLJU 11 REGISTROVANIH SLUČAJEVA KORONA VIRUSA\nSledeći tekstPaketi za penzionere sa primanjima ispod 30.000 dinara do kraja nedelje\nSaša Paunović kroz grupu građana koju predvodi, vraća se u Demokratsku stranku\nKOD EPS -A SAOBRAĆAJKA


Palmer: Usredsređeni smo na podršku procesu koji predvodi EU - Radio Kontakt Plus\n21:33, 05.08.2020Izvor: Glas Amerike\n“Usredsređeni smo na podršku procesu koji predvodi Evropska unija koji bi trebalo da dovede do sporazuma između Srbije i Kosova”, izjavio je Metju Palmer, zamenik pomoćnika američkog državnog sekretara i specijalni predstavnik Stejt departmenta za Zapadni Balkan.\nTaj stav Palmer je izneo tokom razgovora o prilikama na Zapadnom Balkanu koji je organizovao Balkan insajder – internet portal koji se bavi temama vezanim za područje Balkana, prenosi Glas Amerike.\nAmerički diplomata je ukazao da bi, kako je rekao, u svom idealnom obliku sporazum Beograda i Prištine trebalo da dovede do uzajamnog priznanja dve strane.\n“Priča o razmeni teritorija, ili bilo kom drugom potencijalnom aspektu dogovora, skreće pažnju sa ključnog cilja: da Srbija i Kosovo i njihove vlade sede i rade na pronalaženju puta za normalizaciju odnosa. Mi podržavamo taj proces, tako da mislim da je irelevantno i ometajuće govoriti o pitanjima kao što je razmena teritorija. Treba se posvetiti onome što je potrebno učiniti kako bi učesnici pregovora napredovali ka sveobuhvatnom sporazumu kojim bi, jednom zauvek, bila stavljena tačka na spor”, rekao je Palmer.\nU delu izlaganja o Beogradu i Prištini, specijalni predstavnik Stejt departmenta za Zapadni Balkan podsetio je da su dve strane obnovile razgovore koje vode Evropska unija i Miroslav Lajčak – koga je označio kao dragog prijatelja i bliskog saradnika.\n“Drago mi je što je taj proces ponovo pokrenut. Nedavno sam se ovde u Vašingtonu sreo sa Skenderom Hisenijem - predstavnikom Kosova u tom procesu. Mnogo posla je pred njima – strane učesnice pregovora posvećene su ostvarenju napretka potrebnog za postizanje sveobuhvatnog sporazuma o normalizaciji odnosa. Takav sporazum bi resetovao region i ohrabrio sve države Zapadnog Balkana koje su na putu članstva u Evropskoj uniji”, podvukao je Palmer.\nTagovi: SADDijalogEUSporazum BG - PRMetju Palmer\nSuroi: Kosovo približilo Srbiju SAD-u


Milan Jovanović, najnovije vesti - Naslovi.net\nU OMLADINSKOM pozorištu “Dadov” u četvrtak, 8. aprila, premijera je predstave “Životnjska farma” - režiju ( po istoimenom romanu DŽordža Orvela) potpisuje Darijan Mihajlović, reditelj, profesor FDU u Beogradu i nekadašnji umetnički… »\nBojović stigao Kaluđerovića: Menjam golove za pobede Mladosti\nMilan Bojović, napadač Lučanaca izjednačio se sa 72 pogotka na večnoj listi strelaca super lige sa Andrijom Kaluđerovićem. Konačno pobeda i na domaćem terenu u prolećnom delu sezone. Još od 6. decembra i utakmice sa Novim Pazarom (3:2) Mladost… »\nVesele note bajage u "mačoru u čizmama": Momčilo Bajagić prvi put piše muziku za decu, za novu predstavu pozorišta…\nU POZORIŠTU "Boško Buha" počele su probe predstave "Mačor u čizmama" po tekstu Igora Bojovića, u režiji Juga Radivojevića. Isti komad već je sa velikim uspehom izvođen na ovoj sceni (u režiji Milana Karadžića) - više od tri stotine puta… »\nOn je u emisiji “Usijanje dana” na Kurir televiziji predstavio rezultate najnovijeg istraživanja o tome koliko Srbija ima antivaksera i skeptika, koji prema njemu, predstavljaju najveći problem za naše društvo u jeku borbe protiv koronavirusa… »\nOSIM što je dao podatak o broju vakcinisanih i revakcinisanih građana Srbije, profesor informacionih tehnologija Petar Kočović, u javnosti dobro poznat po preciznim zaključcima o toku pandemije zasnovane na matematičkim modelima i formulama, ovog… »\nPobede Vojvodine, TSC-a i Mladosti, Čukarički deklasirao Spartak\nSportski žurnal pre 11 dana\nVoždovac i Mačva odigrali su u Beogradu nerešeno 0:0. Fudbaleri Čukaričkog pobedili su večeras Spartak sa 5:1, u 29. kolu Super lige Srbije. Dva gola dali su Đorđe Jovanović i Milan Savić, dok je jedan gol za domaći tim dao Strahinja… »\n"Petarda" Čukaričkog protiv Spartaka\nFudbaleri Čukaričkog ubedljivo su savladali Spartak iz Subotice 5:1 u meču 29. kola Superlige Srbije. Čuka je na Banovom brdu deklasirala goste sa dva gola Đorđa Jovanovića i Milana Savića, a jedan Strahinje Tanasijevića. Spartak je uspeo da… »\nStrašan fudbal u Beogradu - petarda čukaričkog na brdu: Nisu imali milosti - odigrali meč sezone (foto)\nMaestralna igra ekipe DUšana Đorđevića! Maestralna igra ekipe DUšana Đorđevića! Rapsodija na Banovom brdu! Čukarički je deklasirao Spartak rezultatom 5:1 (2:1) i odigrao meč sezone. "Brđani" su ovim trijumfom zakucali svoju poziciju "broj… »\nBorbu sa kovidom izgubilo 35 pacijenata, koronavirusom zaražene još 3.572 osobe\nRTS pre 1 satjoš 32 povezane\nDanas pre 18 minutajoš 32 povezane\nBlic pre 52 minutajoš 23 povezane


Gradiska.com - Ambasador Slovenije u Gradišci\npetak, 15 jun 2018 15:51\nAmbasador Slovenije u Gradišci\nTom prilikom je sa načelnik opštine Zoranom Adžićem razgovarala o mogućnostima poboljšanja saradnje Slovenije i Gradiške, koja je kao i BiH važan partner u međunarodno razvojnoj saradnji.\n“Načelnik je predstavio opštinu u kojoj je vidljivo zalaganje za modernizaciju poslovne okoline. Kao što je poznato da je Granični prelaz važan je i za Sloveniju tako da mi pratimo sa velikom pažnjom razvoj u vezi sa izgradnjom mosta” kaže Zorica Bukinec, ambasador Republike Slovenije u BiH.\n“Drago mi je što je ambasadorica prepoznala volju I želju za bolju saradnju, mada u Gradišci već imamo nekoliko slovenskih kompanija, a zamolili smo ih da nam preporuče još kompanija” rekao je Zoran Adžić, načelnik opštine Gradiška.\nNačelnik Adžić je izrazio zadovljstvo što je novi ambasador Republike Slovenije u Bosni i Hercegovini Zorica Bukinec posjetila Gradišku i uvjerila se da opština ima ozbiljnu lokalnu upravu koja je spremna da sarađuje sa svim zemljama, članicama Evropske unije.\nViše iz kategorije: « Načelnik Gradiške nagradio najuspješnije učenike\tZdravstveni radnici iz RS izrazili nezadovoljstvo na skupu u Gradišci »


Zvezdaši hvala, slede nova iznenađenja - KK Crvena zvezda\nZvezdaši hvala, slede nova iznenađenja\nMenadžment i kreativni tim KK Crvena zvezda mts postavili su visok standard kada je u pitanju najava utakmice. Utakmica sa Fenerbahčeom koja je bila i prva utakmica crveno-belih u Evroligi za sezonu 2019/2020.\nZvezdaši su tada bili zaista oduševljeni novitetima u uvodnom delu utakmice, ali je klub imao jasnu nameru da ne ostane na tome, već da svaka sledeća utakmice dosegne visoko postavljenu lestvicu, ali i da se standard najave utakmice u ovom delu Evrope podigne na još viši nivo.\nVeć proteklog četvrtka u dvorani ’’Aleksandar Nikolić’’ publika je imala mogućnost da uživa u spektaklu koji je bio u potpunosti u skladu sa duhom naše prebogate kulture i tradicije. I tada je kreativni tim Crvene zvezde pokazao vanserijsko umeće u oblasti organizacije, a izdvojili su se fenomenalni 3D efekti na samom terenu.\nIskustvo stečeno u prethodne dve utakmice kada je klub sa Malog Kalemgdana bio domaćin u dve različite hale bilo je dragoceno za naš kreativni tim, a to se videlo u prethodnog četvrtka u ’’Štark areni’’. Naime, Real Madrid je dočekan pred gotovo 16.500 navijača koji su zaista imali priliku da uživaju u fenomenalnom ambijentu. Menadžment kluba vredno je radio, kako bi Zvezdaši dobili još jedan događaj koji se ne viđa svakodnevno I kakav zaslužuju.\nJedinstveni audio i vizuelni doživljaj, na standardnom nivou Evrolige, sada je rezervisan za utakmice beogradskih crveno-belih u Beogradu. U četvrtak se kreativni tim Crvene zvezde pokazao još jednom u punom sjaju, a o efektu najbolje govori oduševljenje Zvezdaša, ali i cele evropske javnosti. Pohvale koje smo dobili za vanserijsko 3D mapiranje na samom terenu, propraćeno audio efektima, stigle su iz Barselone, putem društvenih mreža, a huk sa tribina kada su se prigušila svetla i krenulo predstavljanje crveno-belih je ipak najveći stimulans za sve u klubu da nastave da rade pravi posao.\nPojedini članovi kreativnog tima Crvene zvezde proveli su i dane i noći u ’’Štark areni’’ kako bi tih nekoliko minuta sve oči bile uprte u 3D efekat kakav će se pamtiti. Ambijent je u tim momentima dosegao vrhunac i napravila se jedinstvena sinergija terena sa tribinama. U narednim danima, očekuje vas mnogo zanimljivog sadržaja sa utakmice između Crvene zvezde i Real Madrida u želji da i Zvezdaši koji nisu imali privilegiju da budu u ’’Štark areni’’ dožive jedinstveni spektakl barem putem video zapisa i fotografija. A novi izazov već je “iza ugla” utakmica sa francuskim Asvelom u “Štark Areni” narednog petka.\nZvezdaši, hvala na podršci. Uz tebe Crvene zvezdo ja sam jak!


Azijske berze veće, dolar u blagom padu | Gde Investirati\nNa azijskim berzama u ponedeljak su cene akcija porasle jer su ulagači optimistični u vezi svetske ekonomije, dok je dolar blago oslabio zbog niskih prinosa na američke obveznice.\nNa Tokijskoj je berzi Nikkei indeks oko 6,00 sati bio u plusu 0,15 odsto, dok su cene akcija u Južnoj Koreji, Hong Kongu i Šangaju porasle između 0,3 i 0,7 odsto.\nU Australiji su stagnirale, dok je MSCI indeks azijsko-pacifičkih akcija, bez japanskih, oko 6,00 sati bio na dobitku 0,2 odsto.\nSolidan rast globalne ekonomije podstiče optimizam ulagača u vezi akcija, iako je na nekim tržištima, uključujući Wall Street, rast cena poslednjih nedelja usporio nakon snažnog skoka početkom godine.\nTržišta akcija podržana su, takođe, i labavom monetarnom politikom u razvijenim zemljama, pri čemu evropska i japanska centralna banka i dalje ubrizgavaju na tržišta sveži jeftin novac.\nIako američka centralna banka lagano zateže monetarnu politiku, ulagači veruju da će tempo povećanja kamata u SAD-u biti znatno sporiji nego što su čelnici Feda planirali jer je rast inflacije i ekonomije usporen.\nPozitvno na tržišta jutros utiče rast cena nafte, nakon što su prošle nedelje pale gotovo 4 odsto jer se ulagači plaše da OPEC-ovo smanjenje proizvodnje neće znatnije ublažiti jaz između velike ponude i nedovoljno snažne potražnje.\nNakon što je prošle nedelje zaronila na najniži nivo u 10 meseci, jutros je cena barela na američkom tržištu porasla 0,5 odsto, na 43,22 dolara.\nI na londonskom je tržištu barel poskupeo 0,5 odsto, na 45,78 dolara, odmakavši se od najnižih nivoa u sedam meseci.\nPrinosi na 10-godišnje američke obveznice kreću se jutros oko 2,14 odsto, nedaleko najnižeg nivoa u sedam meseci.\nDolarov indeks, koji pokazuje vrednost američke u odnosu na ostalih šest najvažnijih svetskih valuta, nije se jutros osetnije promenio, nakon što je u petak pao 0,4 odsto.\nPritom se cena evropske valute kreće oko 1,1198 dolara, dok je u petak na zatvaranju tržišta iznosila 1,1195 dolara.\nU odnosu na japansku valutu, kurs dolara jutros je blago porastao na 111,30 jena, dok je u petak na zatvaranju tržišta iznosio 111,25 jena.\nPrevious Kina i Hong Kong najveći centri falsifikovane robe\nNext Ana Brnabić: Povećanje plata i penzija u skladu sa budžetom\nAzijske berze: Oprez investitora, kineski rast u skladu s očekivanjima\nNa azijskim se berzama u petak trguje oprezno, nakon snažnog rasta cena akcija poslednjih dana, jer su ulagači suzdržani zbog usporavanja rasta kineske ekonomije i predstojećeg sastanka najvećih svetskih proizvođača nafte.


Uslovi Korišćenja | Trenutna Temperatura\nU najboljoj nameri sakupljeni su i prikazani na jednom mestu različiti podaci o vremenu za koje se smatra da će vam biti svakodnevno ili povremeno korisni.\nNajveći deo podataka o vremenu kao i trenutni podaci, temperature mora i slično koje se nalaze na ovom sajtu automatski se preuzimaju i učitavaju putem servisa kreiranih za web mastere, widgeta ili pluginova, koji nisu vlasništvo niti su pod kontrolom sajta trenutnatemperatura.com\nSajt trenutnatemperatura.com ne garantuje da će sajt raditi bez prekida, bez grešaka, niti da će greške biti otklonjene. Stim u vezi sajt trenutnatemperatura.com ne snosi odgovornost po pitanju tačnosti bilo kojih prikazanih prognoza, vremenskih i drugih podataka niti bilo kojih informacija koje su prikazane na sajtu u bilo kom obliku,kao ni za tačnost informacija kojima se pristupa sa ovog sajta putem bilo kog linka ka drugim sajtovima. Sajt zadržava pravo promene bilo kod sadržaja, bilo kada na bilo kom delu sajta trenutnatepmeratura.com\nSve informacije sa web sajta uzimate prihvatate i koristite isključivo na vlastitu odgovornost. Korišćenjem bilo kog dela sajta trenutnatemperatura.com podrazumeva se da ste pročitali i razumeli uslove korišćenja i politike privatnosti


Toplički centar za demokratiju i ljudska prava je u drugoj polovini oktobra organizovao seminar o društveno odgovornom lokalnom budžetiranju na Mećavniku. Polaznici seminara su bili predstavnici civilnog društva i lokalnih samouprava, među kojima i Bečejskog udruženja mladih. U toku ove godine biće formiran lokalni budžetski forum u šest opština i gradova Srbije, od kojih će jedan biti u opštini Bečej. To telo biće sačinjeno od predstavnika budžetskih korisnika, lokalnog biznis sektora i nevladinih organizacija koje će da pripremi preporuke za budžet opštine za 2013. godinu, koji će se zasnivati na lokalnim društvenim potrebama, a jedan od zadataka je i usklađivanje lokalnih društvenih potreba sa lokalnim opštinskim budžetom.\nTreninzi za mlade\nMladi iz Srbije, među kojima je bio i predstavnik BUM-a, u oktobru su učestvovali na međunarodnoj razmeni u Turskoj.\nPredstavnici omladinskih organizacija iz Tunisa, Italije, Makedonije, Moldavije, Grčke, Turske i Srbije su se tokom nedelju dana obuke bavili ekološkim temama sa akcentom na uzrocima, posledicama i mogućom prevencijom globalnog zagrevanja.\nU Bečeju je u okviru programa „Youth in action“ od 15. do 21. oktobra održan međunarodni trening koji se bavio metodama za bolju zaposlenost manjinskih grupa mladih. Učesnici su bili 33 mladih iz Finske, Italije, Letonije, Bosne i Hercegovine, Makedonije, Turske i Srbije koji su u svojim zemljama aktivni članovi organizacija koje se bave mladima.\nCilj programa je bio da se podignu kapaciteti omladinskih radnika za karijerno informisanje i time poveća informisanost i zapošljavanje mladih. Posebna pažnja je posvećena manjinskim grupama mladih.\nSredinom oktobra je predstavnik BUM-a učestvovao na regionalnom TechCampu u Sarajevu, koji je prvi put organizovan na ovim prostorima. Cilj kampa je bio da okupi predstavnike aktivista organizacija civilnog društva i profesionalce u informacionim tehnologijama i novim medijima, koji će zajedno raditi na kreiranju novih pristupa u korišćenju novih tehnologija za opšte dobro. Više od 100 učesnika iz Bosne, Kosova, Makedonije i Srbije je učestvovalo na treninzima o vizualizaciji i mapiranju podataka, otvorenom kodu itd. Korist od ovog kampa za region bi trebao da bude nova generacija aktivista koja se bori za odgovornost i transparentnost pomoću visoke tehnologije.\nViše iz ove kategorije « Kako je u prvih šest meseci godine trošen novac iz opštinskog budžeta: Reprezentacija za 33.000 evra\tZaposlenost i nezaposlenost: U Bečeju se ne smanjuje stopa nezaposlenosti »


Pamtimo početak rata u BiH - Žene u crnom\nPamtimo početak rata u BiH\nPovodom 30 godina od početka rata u Bosni i Hercegovini, Žene u crnom i Inicijativa mladih za ljudska prava organizovali su mirovnu akciju, 06. aprila 2022. godine u Knez Mihailovoj ulici u Beogradu.\n30 godina od početka rata u BiH\nOvo smo držale tokom opsade\nSećate li se Sarajeva?\nSarajevo grobnica živih\nU ratu u BiH (1992-1995): ubijeno je 97.207 ljudi, silovano je oko 20.000 žena, u opsadi Sarajeva dugoj 1425 dana ubijeno je 11.000 ljudi, bilo je 1.350 logora kroz koje je prošlo oko 200.000 ljudi, u genocidu u Srebrenici ubijeno je 8.372 ljudi\nBeograd – Sarajevu tokom opsade\nOpsada Sarajeva (od aprila 1992. do novembra 1995.) trajala je 1475 dana i bila je najduža opsada jednog grada u modernoj istoriji. Tokom opsade ubijeno je preko 11.000 odraslih osoba i 1.601 dece. Na grad je ispaljeno više od 480.000 projektila...\nŽene u crnom su od aprila 1992. do februara 1996 – svake srede na Trgu Republike, u crnini i ćutanju, protestovale protiv opsade Sarajeva.\nCrni flor - 31. maja 1992. godine u Beogradu je 100.000 ljudi protestvovalo protiv rata.\n1000 dana opsade Sarajeva – 1000 pisama za Sarajevo - građanska akcija (1995.) prikupljanja pisama građana i građanki Beograda za građane i građanke Sarajeva.\nSlanje paketa Beograd - Sarajevo – solidarna građanska akcija od početka do kraja rata u BiH. Solidarno prikupljanje pomoći u Beogradu za Sarajevo – za žene, decu, muškarce u podrumima...\nIstovremeno, prikupljane su poruke ljudi iz Beograda ljudima u Sarajevu.\nOpsada Sarajeva – solidarnost Žena u crnom


Bingova Farma koka prva u BiH dobila certifikat sa oznakom “BEZ GMO” (BIH) – PoljoMagazin\nPredstavnici SGS-a BiH, Dunav Soja udruženja i Agencije za sigurnost hrane BiH na Farmi koka nosilica kompanije Bingo d.o.o., uručili su u ponedjeljak prvi certifikat za proizvodnju po BEZ GMO smjernicama u Bosni i Hercegovini, piše TIP.ba.\n“Čast nam je i zadovoljstvo što možemo svojim kupcima poručiti da konzumna jaja koja su proizvedena na farmi Ciljuge su osim HACCP i Halal certifikacije, certifikovana i po BEZ GMO standardu. Ovim certifikatom kompanija Bingo opravdava liderski položaj na tržištu, ne samo u sektoru trgovine, nego sada i u proizvodnji. BEZ GMO proizvedeno certifikat potvrđuje da u procesu proizvodnje, sortiranja i pakovanja konzumnih jaja na našoj farmi ne koristimo sirovine GMO porijekla”, kazao je Nedim Begić, rukovodilac Farme.\nPrva jaja sa oznakom BEZ GMO proizvedeno kompanije Bingo su veliki uspeh za naš region koji je time pokazao da prati evropske trendove bez gmo proizvodnje, sertifikacije i označavanja hrane i time poštuje potrošače koji imaju pravo da znaju šta kupuju.\nBEZ GMO proizvedeno je jedinstvena oznaka za ceo naš region, koja je rezultat višegodišnje saradnje Dunav Soja udruženja, 14 evropskih ministarstva poljoprivrede i Agencije za sigurnost hrane Bosne i Hercegovine.\n“Ova oznaka garantuje de je ceo proces proizvodnje kontrolisan i sertifikovan po BEZ GMO Standardu za Dunavski region. Potrošači mogu da budu sigurni u BEZ GMO kvalitet proizvoda jedino ako proizvod nosi oznaku kvaliteta “BEZ GMO Proizvedeno”, rekla je Emilija Stefanović iz Dunav Soja udruženja, koordinator strateškog partnerstva sa Austrijskom razvojnom agencijom.\nDr.sci Džemil Hajrić, direktor Agencije za sigurnost hrane Bosne i Hercegovine rekao je da je potrošačima potrebno pružiti izbor da konzumiraju kvalitetne proizvode i ih informisati o tome:\n“Zahvaljujući zajedničkom radu Agencije za sigurnost hrane Bosne i Hercegovine i entitetskih ministarstava poljoprivrede Bosna i Hercegovina je prva od 14 zemalja uključenih u “Dunav soja inicijativu” uspostavila standard za praćenje proizvodnje, kontrolu i sistem certificiranja i označavanja proizvoda sa oznakom “bez GMO-a“ (GMO-free). Uručenje prvog BEZ GMO proizvedeno certifikata jednoj kompaniji u Bosni i Hercegovini potvrđuje da nadležne institucije u Bosni i Hercegovini, kao i subjekti u poslovanju s hranom, odgovaraju na potrebe i želje potrošača za jasnom informacijom o proizvodima i pružaju potrošačima mogućnost izbora u vezi s hranom koju će konzumirati.”\nOd danas se u svim Bingo trgovinama nalaze jaja u novim pakovanjima sa jasno vidljivom oznakom “BEZ GMO proizvedeno”.\nNa policama rashladnih vitrina su ti proizvodi dodatno označeni, kako bi ih potrošači lakše uočili. Osim ovog značajnog certifikata, jaja sa Bingove Farme imaju i HACCP te Halal certifikat, što ih čini jedinstvenim proizvodom visokog kvaliteta.


Mihajlović: Vučića napadaju zbog Кosova, ne zbog ordena – Borba\nMihajlović: Vučića napadaju zbog Кosova, ne zbog ordena\nPotpredsjednica Vlade Srbije Zorana Mihajlović osudila je napade pojedinih crkvenih velikodostojnika i dijela javnosti na predsjednika Srbije Aleksandra Vučića zbog odluke Srpske pravoslavne crkve da mu na proslavi 800 godina autokefalnosti dodijeli najviše priznanje – Orden Svetog Save.\n– Svima koji kritikuju i pritom omalovažavaju najveće priznanje SPC ne smeta predsjednik Srbije. Smeta im želja Vučića da Srbi i Albanci postignu kompromisno rješenje o Kosovu i Metohiji, smeta im njegova politika nepristajanja na to da Albanci na Kosovu dobiju sve, a da Srbi ne dobiju ništa – poručila je Mihajlovićeva.\nOna je ocijenila da ti napadi pokazuju da su oni koji ne žele da se na KiM bilo šta promijeni spremni na „jeftino politikantstvo“, u koje, navodi, „uvlače sve, pa i patrijarha srpskog Irineja i Sinod SPC“.\nOdalović: Zapadne službe bile su podrška OVK-u, zato su „nestali“ dokazi zločina na Kosovu


POSETE GRANSKIM SAVEZIMA DAJU REZULTAT – Sportski savez Beograda\nPočetnaSSABPOSETE GRANSKIM SAVEZIMA DAJU REZULTAT\nU drugoj polovini septembra naše kolege iz Stručne službe posetile su više gradskih granskih saveza u okviru svojih redovnih aktivnosti. U srdačnim razgovorima dobili su potvrdu da je saradnja na visokom nivou, a došlo se i do konstruktivnih predloga vezanih za budući zajednički rad.\nKoleginice Ivana Lukić i Jelena Jakovljević razgovarale su o tekućim pitanjima sa predstavnicima Saveza hokeja na travi Beograda, predsednikom Slavkom Damjanovim, generalnim sekretarom Mirom Jotićem i Radojem Obradovićem iz HK BASK. Usledilo je radno druženje sa predstavnicima Badminton saveza Beograda, generalnim sekretarom Miodragom Kaličaninom i predsednikom Upravnog odbora Radomirom Jovovićem.\nKolege Slaven Radonić i Milenko Marić su u ovom periodu, takođe, bili veoma aktivni. Oni su posetili Stonoteniski savez Beograda, gde su razgovarali sa v.d. generalnim sekretarom Predragom Milićevićem, ispred Saveza Beograda za dizanje tegova dočekali su ih generalni sekretar Nikola Alilomov i tehnički sekretar Nemanja Ilić, a dobri domaćini bili su i predsednica Milena Đorđević u Konjičkom savezu Beograda, predsednik Marko Ratković u Sportsko penjačkom savezu Beograda i predsednik Milenko Škundrić u Boćarskom savezu Beograda.\nKoleginica Nina Peković Savić i kolega Ivan Momić obišli su Plivački savez Beograda, gde ih je ugostio predsednik Ivan Đorđević, kao i Savez američkog fudbala Beograda sa domaćinom predsednikom Goranom Nišavićem.


NovaEnergija.net » future is now future is now – NovaEnergija.net\nHome Tags Posts tagged with "future is now"\nNapretkom tehnologije te digitalizacijom u svakodnevnom životu otvaraju se mogućnosti za drugačiji pristup zdravstvu. Savremenom obradom podataka moguće je puno preciznije meriti koliko je neka terapija ili zahvat efikasan. Osim…\nU cilju održavanja zdravstvenog sistema nužne su promene. Jadan od sigurnih pravaca je digitalizacija zdravstva. Zdravstvo u regionu ima niz odličnih primera uspešne realizacije takvih projekata. Svakako je najpoznatiji e-recept…


Лукашенко: Власт се мења кроз устав, а не уличне протесте, прекосутра ванредни самит ЕУ\nHomeVestiLukašenko: Vlast se menja kroz ustav, a ne ulične proteste, prekosutra vanredni samit EU\nBeloruski predsednik Aleksandar Lukašenko izjavio je da je važno da se vlast menja kroz ustavne procese, a ne ulične proteste.\n„Ne možemo predati ustav ‘nikome’, jer bi to dovelo do problema“, rekao je Lukašenko, a prenose ukrajinski mediji.\nNajmasovniji protesti, održan i kontra-miting\nViše desetina hiljada demonstranata učestvovalo je u nedelju u Minsku, sedmi dan zaredom, na dosad najmasovnijim protestima protiv rezultata predsedničkih izbora u Belorusiji, na kojima je Aleksandar Lukašenko osvojio šesti mandat.\nNa ulicama nije bilo vidno prisustvo policije, a Rojters procenjuje da se u danu kada je Rusija prihvatila da pruži podršku Belorusiji u slučaju vojne pretnje iz inostranstva, okupilo oko 200.000 ljudi.\nDemonstranti su uzvikivali „Siđi s vlasti“ i nosili transparente, cveće i balone, a pristalice Lukašenka održale su kontra-miting u centru Minska.\nLukašenko je održao govor pred manjim brojem svojih pristalica u kojem je političke protivnike nazvao „pacovima“ i zatražio da se odbrani nezavisnost Belorusije.\n„Rukovodstvo NATO traži od nas da održimo nove izbore. Ukoliko bismo im ispunili želju bila bi to smrt naše države“, rekao je je Lukašenko na skupu i dodao da neće dozvoliti predaju Belorusije ni po cenu sopstvenog života.\nBelorusko Ministarstvo unutrašnjih polova demantovalo je navode da je tokom poslednjih protesta bilo hapšenja.\nProtivkandidatkinja Aleksandra Lukašenka na predsedičkim izborima, Svetlana Tihanovskaja, izjavila je da je spremna da postane nacionalni lider.\nBritanske vlasti su ovomesečnu pobedu beloruskog predsednika Aleksandra Lukašenka na izborima ocenile kao „nepoštenu“ i istakle da će Velika Britanija sarađivati sa međunarodnim partnerima kako bi sankcionisala one koji su odgovorni za to.\nŠtajnmajer pozvao belorusku vojsku da ne bide nasilna\nOn je rekao da poštuje hrabrost demonstranata i pozvao beloruskog predsednika Aleksandra Lukašenka da pristane na dijalog sa njima jer, kako je naveo, „Belorusi zaslužuju solidarnost i podršku“.\nU sredu vanredni samit EU povodom stanja u Belorusiji\nMišel je napisao da „narod Belorusije ima pravo da odlučuje o svojoj budućnosti i da slobodno izabere svog lidera“.\nBarti drži čelo WTA liste, pad srpskih teniserki


Tanjug 5. marta 2021. 15:48\nBEOGRAD – Presrećan sam i velika mi je čast što sam ponovo dobio poziv za nacionalni tim Srbije. Svaki igrač se potajno nada da će biti pozvan u reprezentaciju i to je za mene jedna radosna vest, rekao je desni bek Crvene zvezde Milan Gajić.\n“ Zahvalio bih se selektoru Stojkoviću na ukazanom poverenju. Radi se o legendi Crvene zvezde i srpskog fudbala, tako da je dodatna čast dobiti njegov poziv. Želeo bih da zajedno zacrtamo ciljeve i radimo na njihovom ostvarenju u narednom periodu“, izjavio je Gajić za klupski sajt.\n„Osvojio sam Svetsko prvenstvo na Novom Zelandu, tako da znam kako je igrati na velikim takmičenjima. Naravno znatno je veća odgovornost igrati za „A“ selekciju, ali cilj je isti. Već u martu nas očekuju tri kvalifikacione utakmice. Treba se spremati korak po korak i težiti zacrtanom cilju, a to je plasman na Svetsko prvenstvo u Kataru“, istakao je Gajić.


Mozzart kladionica, Naselje oslobodioca Valjeva 2, 14000 Valjevo | PlanPlus.rs\nNaselje oslobodioca Valjeva 2\nSve lokacije na mapi (396)\nSre We Otvoreno\nMOZZART – deo tvog života\nKompanija MOZZART kao lider na tržištu igara na sreću posluje od 2001. godine. Brend Mozzart je prisutan na četiri različitih tržišta i danas broji preko 800 uplatno-isplatnih mesta u regionu. Cilj poslovanja kompanije je obezbeđivanje ukupnog kvaliteta usluga, odnosno kompletnog doživljaja pogađanja sportskih rezultata - iščekivanje konačnih rezultata utakmica u udobnom okruženju, adrenalin takmičenja, razrešenje dileme ko je bolji. Ukratko - kvalitetna zabava.\nU okviru osnovne delatnosti – priređivanja klađenja, kompanija MOZZART ima sopstvenu produkciju oko 10.000 kvota na više od 500 događaja dnevno. Jedinstveni bonusi za klađenje su jedna od prednosti kroz koje se kompanija MOZZART ističe među konkurencijom.\nU više od 230 uplatno-isplatnih mesta kompanije rade i MOZZART barovi. Pored već uobičajenih pristupačnih cena u našim barovima, često organizujemo i različite akcije sa dodatnim pogodnostima za posetioce. Svi barovi kompanije MOZZART smešteni su u savremeno opremljenim lokalima, na veoma prometnim, atraktivnim lokacijama i, što je najvažnije, uređenje enterijera stavlja akcenat na prijatan ambijent.\nSlot aparati na uplatno-isplatnim mestima kompanije MOZZART stoje na raspolaganju našim igračima sa ciljem da pruže vrhunsku zabavu i šansu za velike dobitke. Nudimo igračima mogućnost igranja preko 300 različitih igara renomiranih proizvođača – poput Novomatika, Merkura, Amatika i Kazino tehnolodžija i mnogih drugih – na više od 2.400 aparata u Srbiji. U oko 100 poslovnica Gaming sistem je upotpunjen elektronskim ruletima. Kroz džekpot sistem se na našim aparatima i ruletima mesečno isplaćuje preko 9.000 džekpotova.\nUnapređujući komunikaciju s klijentima, osnovali smo klub lojalnosti - MOZZART Club, koji u ovom trenutku broji više od 200.000 članova u četiri države i jedan je od najvećih klubova lojalnosti u regionu.\nU cilju da svojim korisnicima pružimo zaokruženu ponudu usluga i informacija, u okviru kompanije MOZZART funkcionišu i dva medija koja su vremenom zauzela liderske pozicije u Srbiji. Magazin MOZZART Sport koji je osnovan 2006. godine i sportski portal www.mozzartsport.com koji je nastao 2011. godine, trenutno najposećeniji i najcitiraniji sportski portal u Srbiji.\nPored offline ponude usluga, kompanija MOZZART ima zaokruženu i online ponudu svojih usluga putem sajta www.mozzartbet.com.\nDruštveno odgovornom poslovanju u kompaniji MOZZART se pristupa kompleksno kroz više paralelnih i jednako važnih pravaca delovanja. Od 2015. godine društveno odgovorno poslovanje u kompaniji MOZZART je u znaku obnove 100 košarkaških terena. Akcija „100 terena za jednu igru“ se sprovodi putem sajta deotvogzivota.com i svi zainteresovani pojedinci mogu dati svoj doprinos predlaganjem terena za obnovu.\nPosetite nas i proverite zašto smo godinama lider u industriji zabave!\nVaše iskustvo može pomoći drugim korisnicima PlanPlus-a.\n© 1998-2017 Contrast Uslovi korišćenja Privatnost Prijavite promenu


Tesla čista i blista! - Pančevo.city\nTeslaši i Teslašice obeležili Svetski dan čišćenja vikend akcijom „Veliko spremanje Tesle” i nastavili sa čišćenjem naselja od loših urbanističkih planova\nVeliki broj komšija i komšinica se za vikend odazvao pozivu Inicijative „Odbranimo Teslu” da obeleže Svetski dan čišćenja akcijom „Veliko spremanje Tesle”.\nTeslaši i Teslašice različitih uzrasta su 19. i 20. septembra na brojnim lokacijama čistili okolinu svojih zgrada, dečja igrališta i oko klupica, a pod parolom „Metlu u ruke, da nam Tesla bude čista i komšiluk da nam blista!”. Organizatore posebno raduje što je u akciji učestvovao veliki broj mališana!\nPosla je bilo mnogo, što ukazuje na značaj ovakvih akcija i na spremnost stanovnika Tesle da sačuvaju i ulepšaju svoje naselje. Nedostatak kanti za otpatke i loše održavanje terena nadležnih komunalnih službi u najvećoj meri utiču na nedovoljnu čistoću naselja. Kao i do sada, Teslaši će nastaviti da šalju prijave Sistemu48 zbog neodnošenja otpada i drugih komunalnih problema u nadi da će ova gradska služba napokon proraditi! Oni nameravaju da utiču i na nadležne službe da postave kante za otpatke na najfrekventnijim lokacijama u naselju.\nNeodgovornost dela stanovništva prema okolini, takođe ima veliki uticaj na nedovoljnu higijenu naselja, pa su ovom (i sličnim dosadašnjim akcijama) Teslaši želeli da podignu svest kod svih sugrađana o značaju čuvanja NAŠE okoline.\nOvom akcijom nastavljena je i akcija „čišćenja” Tesle od loših urbanističkih planova. Na više lokacija su prikupljani potpisi za peticiju protiv betoniranja Tesle. Odziv sugrađana i sugrađanki je bio odličan a potpisivanje peticije se nastavlja o čemu će javnost i nadalje biti obaveštavana.\nAktivisti okupljeni u Inicijativu „Odbranimo Teslu” kažu da pripremaju nove akcije ujedinjeni za odbranu Tesle do pobede!


Nastavljena aktivnost podele besplatnih auto-sedišta | Regionalne\nVest: Nastavljena aktivnost podele besplatnih auto-sedišta\nNastavljena aktivnost podele besplatnih auto-sedišta\nPodelom besplatnih auto-sedišta majkama četvoro dece koja su rođena u drugom kvartalu 2020. godine, danas je u sali predsedništva GO Lazarevac nastavljena aktivnost opštinskog Saveta za bezbednost saobraćaja podele besplatnih auto-sedišta svoj deci rođenoj tokom 2020. godine. Zbog epidemiološke situacije današnjem događaju prisustvovale su 4 mame, dok će ostali roditelji čija su deca rođena do polovine juna 2020. godine, biti pozvani od strane opštinskih stručnih službi. Svoje auto sedište roditelji će moći da podignu već od ponedeljka u zgradi opštine u periodu od 08 do 13 časova.\nBesplatna autosedišta mamama su danas uručili predsednik GO Lazarevac Bojan Stević, njegov zamenik Tomislav Rikanović i predsednik opštinskog Saveta za bezbednost saobraćaja Ivan Živković.\nPredsednik opštine Bojan Stević ovom prilikom je napomenuo da je do ovog trenutka podeljeno 100 auto sedišta deci rođenoj u prvom kvartalu 2020. godine, a da je ovim činom danas započeta aktivnost podele još 105 sedišta za decu rođenu u aprilu, maju i prvoj polovini juna prošle godine.\nU oktobru sedišta će dobiti i preostalih 270 beba koje su rođene u drugoj polovini 2020. godine, čime ćemo obuhvatiti sve bebe sa teritorije naše opštine rođene u 2020. godini, rekao je Stević.\n„Želim da istaknem da nema potrebe da se roditelji prijavljuju za ovu aktivnost, jer se ona sprovodi u skladu sa podacima dobijenim od strane Patronažne službe DZ „Dr Đorđe Kovačević“, kazao je Stević i naglasio da će se aktivnost podele besplatnih auto sedišta bebama rođenim u ovoj godini sprovesti u januaru 2022. godine.\n„Pored toga imamo u planu da sadašnje poklon pakete koje dodeljujemo porodiljama zamenimo poklon kolicima jer smatram da bi ovaj vid pomoći roditeljima bio mnogo korisniji“, zaključio je Stević.


Šangaj – Novak Đoković\nPoraz Novaka u četvrtfinalu Šangaja posle preokreta Cicipasa\nNovak nije uspeo da se plasira u svoje deveto uzastopno polufinale na "Rolex Shanghai Masters"-u i približi se na dva koraka od odbrane titule. Prvi favorit u Šangaju je u četvrtfinalu posle preokreta poražen od sedmog tenisera sveta Stefanosa Cicipasa rezultatom 6:3, 5:7, 3:6 nakon dva časa i dva minuta igre.\nNole ukrotio servise Iznera i plasirao se u četvrtfinale\nFenomenalnim servisima i još boljim riternima Novak je došao do druge pobede u Šangaju i plasirao se među osam najboljih. Prvi nosilac na pretposlednjem Mastersu u sezoni u osmini finala je bez izgubljenog seta savladao 17. tenisera sveta Džona Iznera rezultatom 7:5, 6:3.\nNovak pobedom počeo odbranu titule u Šangaju\nNajbolji teniser sveta nastavlja da pokazuje odličan tenis u Aziji. Tri dana nakon trijumfa u Tokiju, Novak je odneo pobedu u drugom kolu Masters turnira u Šangaju protiv Kanađanina Denisa Šapovalova (ATP #36) - 6:3, 6:3 i plasirao se u osminu finala.\nPobeda Novaka i Filipa u prvom kolu dubla u Šangaju\nSrpski tandem je u prvom kolu iz daljeg toka takmičenja izbacio pete nosioce iz Nemačke, Kevina Kravica i Andreasa Misa, rezultatom 6:3, 3:6, 10:3.\nPoznat Novakov put na Mastersu u Šangaju\nNovak će od 6. do 13. oktobra braniti titulu i 1000 ATP poena na Masters turniru u Šangaju. Organizatori turnira su u subotu ujutru objavili parove glavnog žreba.\nNole je pobednik Masters turnira u Šangaju!\nFantastičnu nedelju u Šangaju Novak je krunisao četvrtom titulom na “Rolex Shanghai Masters”-u. Od ponedeljka drugi teniser sveta je u finalu savladao 13.nosioca turnira, Bornu Ćorića, rezultatom 2:0, po setovima 6:3, 6:4.\nMaestralni Novak preko Zvereva do finala Šangaja i 2. mesta na ATP listi\nSrpski teniser je u polufinalu Šangaja nadigrao četvrtog nosioca Aleksandera Zvereva rezultatom 6:2, 6:1 i tako mu se revanširao za poraz u finalu Rima iz 2017. godine. Plasmanom u finale Novak je obezbedio skok na drugu poziciju svetske rang liste\nSiguran start Novaka u Šangaju\nNakon što je kao drugi nosilac bio slobodan na startu, Nole je u drugom kolu "Rolax Shanghai Masters"-a nadigrao Žeremija Šardija (ATP #41) rezultatom 2:0, po setovima 6:3, 7:5.


SNSD: Neka vam ne pada na pamet da dirate Republiku Srpsku\nNaslovnica Krajina Banja Luka SNSD: Neka vam ne pada na pamet da dirate Republiku Srpsku\nSavez nezavisnih socijaldemokrata je uvijek bio prvenstveno rukovođen idejom zaštite Republike Srpske i nikada neće dozvoliti da se i pedalj naše teritorije izdvoji, oduzme, ili uknjiži na bilo koga osim na Republiku Srpsku, poručili su danas u saopćenju iz SNSD-a.\n”Upravo zato smo mi, za razliku od Saveza za promjene u kojem nisu smjeli uvrijediti svoje zaštitnike i nalogodavce iz Sarajeva i dijela međunarodne zajednice, u Narodnoj skupštini Republike Srpske glasali za Rezoluciju o zaštiti ustavnog poretka i proglašenju vojne neutralnosti Republike Srpske, kako ne bismo dozvolili da se vojna imovina na teritoriji Srpske uknjiži na BiH, koja po Dejtonskom sporazumu nema teritoriju.\nDa su u Savezu za promjene mislili ozbiljno o zaštiti imovine i teritorije Republike Srpske, tom prilikom bi pokazali izbiljnost i odgovornost prema Republici i zajedno sa poslanicima iz naše koalicije podržali i glasali za tu rezoluciju. Umjesto toga, oni su sa pištaljkama u ustima pokušavali blokirati Skupštinu, učinivši sve što je bilo u njihovoj moći, da umjesto jedinstva, iz Srpske ode slika haosa”, navode iz ove stranke.\nIz SNSD-a su poslali poruku ”bošnjačkim strankama iz Sarajeva i njihovim partnerima iz Saveza za promjene”.\n”Takozvano hrvatsko pitanje u BiH definisano je Vašingtonskim sporazumom, kojim je i nastala Federacija, i naš stav je da Hrvati i Bošnjaci svoja pitanja u BiH mogu rješavati isključivo kroz eventualnu promjenu tog sporazuma, odnosno isključivo na teritoriji današnje Federacije BiH.\nSimptomatično je da stranke Saveza za promjene po ovom pitanju imaju identičan stav onom bošnjačkih stranaka iz Sarajeva, u kojim kažu da su pitanje Hrvata već „riješili“ i da im je ostala još samo Republika Srpska. Mi im možemo samo poručiti, kako bošnjačkim strankama iz Sarajeva, tako i njihovim partnerima iz Saveza za promjene, da im ne pada na pamet da diraju u Republiku Srpsku, koja će uvijek ostati jedinstvena, nedjeljiva i slobodna”, poručio je on.\nOlivera 15. kolovoza 2018. At 12:21\nMilorade, ko sme da dirne Republiku Srpsku pored tebe zivog i posvecenog njenom postojanju i prosperitetu? Ta koji bi i pomislio da je dirne, slobodno nek trazi od svog doktora opste prakse uput za psihijatra.\nEbuHamza Bagdadi 18. kolovoza 2018. At 14:40\nOlivera …p*co srpska , diro bi te :\nMILIJASUZOVIĆ 20. kolovoza 2018. At 21:19\nPEDERČINO ZAPOSLI TVOJ ŠUPAK\nDzelat 21. kolovoza 2018. At 17:05\nmilija …. pedercino jedna vlaska miran budi vezacemo te i pocepacemo ti shupak ….!


Izvor: Radio 021, 18.Avg.2019, 06:54\nNajbolji teniser sveta Novak Đoković nije uspeo da se plasira u finale mastersa u Sinsinatiju, pošto je poražen od Rusa Danila Medvedeva 3:6, 6:3, 6:3.\nĐoković tako neće braniti titulu na mastersu u Sinsinatiju.\nProtivnik Medvedevu u borbi trofej u Sinsinatiju biće Belgijanac David Gofen koji se plasirao u u svoje prvo finale >> Pročitaj celu vest na sajtu Radio 021 << turnira Masters serije savladaši Francuza Rišara Gaskea sa ubedljivih 6:3, 6:4 za sat i 17 minuta igre.\nNezavisne Novine: Ništa od finala, Medvedev servisima srušio Đokovića\nB92: Đoković o "ruskom ruletu", stanju ruke i "izgovoru za poraz"\nNovak Đoković neće braniniti titulu osvojenu prošle godine u Sinsinatiju. Prvi teniser sveta poražen je u polufinalnom duelu od Rusa Danila Medvedeva rezultatom 6:3, 3:6, 3:6. Protivnik ruskom teniseru u borbi za trofej biće Belgijanac David Gofen...Početak meča nije najavljivao ovakav rasplet...\nNajbolji teniser sveta Novak Đoković, posle poraza u polufinalu Mastersa u Sinsinatiju, rekao je da u tom meču nije mogao mnogo da uradi, jer Rus Danil Medvedev prikazao odličan tenis...Medvedev je posle preokreta uspeo da savlada Đokovovića 3:6, 6:3, 6:3 za sat i 43 minuta igre..."Mislim da sam...


Mreža podrške inkluzivnom obrazovanju | NARNS\nMreža podrške inkluzivnom obrazovanju osnovana je 2010. godine u cilju dodatne podrške u razvijanju prakse dostupnog, kvalitetnog i pravednog obrazovanja za svu decu, sa posebnom pažnjom i brigom za decu iz osetljivih društvenih grupa. Mrežu je osnovalo Ministarstvo prosvete nauke i tehnološkog razvoja i ona pokriva čitavu teritoriju Republike Srbije. Više o aktivnostima Mreže možete saznati ovde.\nPrimere dobre prakse u radu sa decom iz osetljivih grupa možete naći ovde.\nNa sajtu Mreže dostupan je i Priručnik za prilagođavanje pristupa obrazovanju učenika iz osetljivih grupa sa primerima dobre prakse (autorke Milena Jerotijević i Snježana Mrše) koji nudi praktične ideje i postupke koji mogu da budu korisni prilikom planiranja i sprovođenja inkluzije u vaspitno-obrazovnom radu. Namenjen je prvenstveno nastavnicima, ali i svim onima koji su zainteresovani da daju svoj doprinos u ostvarivanju prava na kvalitetno, dostupno i pravedno obrazovanje za svu decu.\n„On a plate” – kratka priča o privilegijama\nZašto je inkluzivno obrazovanje za svu decu, svuda?\nVodič za interresorne komisije za procenu potreba za pružanjem dodatne obrazovne, zdravstvene ili socijalne podrške detetu i učeniku\nAutisam Speaks: Priručnik za prvih 100 dana


Spasimo Bogorodicu Ljevišku – Televizija srpske dijaspore\nSpasimo Bogorodicu Ljevišku\nOd Goran Gajić\t Poslednja izmena 04.06.2020\nHumanitarna organizacija “Svi za Kosmet” nastavlja svoje aktivnosti s ciljem pomoći i opstanka srpskog naroda na Kosovu i Metohiji.\nCilj ove akcije, prevashodno, je obnova i spasenje jedne od najvećih srpskih svetinja, Crkve Bogorodice Ljeviške u Prizrenu.\nOva svetinja, zadužbina kralja Milutina iz 1306.godine, u divljanjima bezumnika bila je zapaljena i pretrpela je velika oštećenja. Danas je, baš kao simbol života Srba na Kosovu i Metohiji, ograđena bodljikavom žicom.\nPrethodnih meseci mogli smo da pročitamo da je Bogorodica Ljeviška vršnjakinja crkve Noter Dam za kojom je ceo svet žalio. Međutim, pošto takve empatije nema prema našoj svetinji u carskom gradu Prizrenu, iako je pod zaštitom svetske organizacije UNESКO, za njenu obnovu i vaskrsenje moraćemo sami da se pobrinemo.\nUz blagoslov oca Đorđa, današnjeg starešine ove velike svetinje, u sklopu Vidovdanske akcije, organizacija “Svi za Kosmet” pokrenula je sakupljanje priloga za obnovu crkve.\nU okviru “Vidovdanske akcije” pozivamo vas da pomognete i osmočlanoj porodici Mitrović iz sela Grace, u opštini Vučitrn, koja živi u veoma teškim uslovima.\nOtac Miroslav je teško bolestan od retke bolesti koja napada imunitet i mišiće, pa je više puta bio operisan na VMA u Beogradu, i sada prima terapiju i ide na kontrole što iziskuje mnogo novca koji oni ne mogu da priušte.\nPomoć će, neizostavno, biti upućena i Narodnoj kuhinji, koje prehranjuje više od 2.200 socijalno ugroženih osoba. Ova ustanova, koja uz Božiju pomoć već dve decenije radi ovaj važan posao, funkcioniše najvećim delom od donacija. Bez dobrih ljudi koji misle na sunarodnike koji nemaju mogućnost da se sami prehrane, Narodna kuhinja neće uspeti.\nDa hrane bude za sve, ne smemo dozvoliti da neko umre od gladi!\nBudimo uoči najvećeg srpskog praznika Vidovdana uz naš narod kojem smo potrebni.\nSa reči na dela, Svi za Кosmet!\nMogućnost onlajn doniranja:\nbogorodica ljeviskaprizrensvi za kosmet\nGalaksi reagovao zbog objava supruge Aleksandra Kataija\nPaketići za decu sa Kosova i Metohije 2021.\n“Svi za Kosmet” – akcija: Podijeljen đački pribor srpskim…\nUspješno završena Vaskršnja humanitarna akcija


Gruppo Farmaimpresa je italijanska kompanija koja teži da postane reper svojim kupacima za potrebe proizvodnje medicinskih sredstava, kozmetičkih proizvoda i dijetetskih suplemenata. Njihova podrška partnerima nije samo podrška proizvođača, već pouzdanih partnera sa kojima sarađuju u kontinuitetu, dele budućnost i zajedničke projekte.\nProizvodi Gruppo Farmaimpresa se nalaze na tržištima više od 20 zemalja širom Evrope i sveta.\nOdeljenje za ugovornu proizvodnju Gruppo Farmaimpresa omogućava proizvodnju i plasiranje visokokvalitetnih proizvoda kao i blisku saradnju sa kompanijama iz Italije i inostranstva na polju marketinškog pozicioniranja proizvoda.\nDivizija konsaltinga i usluga, zahvaljujući visokom stepenu specijalizacije svog osoblja, organizaciji i dokazanom iskustvu stečenom tokom dugogodišnjeg poslovanja u farmaceutskoj industriji, čini Gruppo Farmaimpresa efikasnom u širokoj podršci partnerskim kompanijama.\nGruppo Farmaimpresa proizvodi


Naredne godine pokazatelji ekonomskog rasta u Španiji mogli bi snažno porasti ukoliko se prilike u Kataloniji normalizuju posle izbora koji će se održati narednog meseca, izjavio je danas španski premijer, piše AP.\nMadrid 14. novembar 2017. 13:27\nFoto: EPA/EFE ANGEL DIAZ\nOčekivano je povećanje rasta GDP u 2018. ali vlada je smanjila procene sa 2,6 na 2,3 odsto, imajući u vidu nestabilnost u razvijenom severozapadnom regionu gde je sukob separatista i vlasti izazvao strah odlazak kompanija i smanjenje broja turista.\nU intervjuu za radio COPE, Marijano Rahoj rekao je da očekuje rast između 2,8 i 3 procenta ukoliko se region stabilizuje. "To će doneti mogo poslova i veliki rast bogatstva i blagostanja" rekao je premijer.\nŠpanska vlada je preuzela upravljanje Katalonijom i raspisala je vanredne regionalne izbore za 21. Decembar pošto je katalonska vlada proglasila nezavisnost.\nNekoliko ministara regionalne vlade je zatvoreno a smenjeni katalonski predsednik Karles Pućdemon je u Briselu sa nekolicinom saradnika boreći se protiv izručenja Španiji. Oni bi mogli da se suoče sa 30 godina zatvora zbog opštužbe za pobunu.\nRahoj je takođe rekao da nema dokaze da je ruska vlada u pozadini i da se preko interneta mešala u katalonsku politiku, pošto je Španija u ponedeljak upozorena od partnera iz Evropske unije o kampanji sa ciljem dezinfomacije i destabilizacije Evrope koristeći Kataloniju.\nPremijer je izjavio za COPE da je identifikovano da 55 odsto naloga sa kojih su širene lažne vesti o Kataloniji dolazi sa ruske terotorije a 30 procenata iz Venecuele.\n"To dokzuje da postoje ljudi koji su zainteresovani da u Evropi ne bude dobro" rekao je Rahoj a piše AP.\nIzbori se Rahoju nisu isplatili\nPočelo glasanje u Kataloniji\nRahoj pojačao kampanju


CAKANA DOŠLA U EMISIJU BEZ ZUBA! Pevačica nije mogla da se nasmeje, držala ruku preko usta! /FOTO/ - Informer\nNaime, pevačica se pojavila budući da nije želela da voditeljki otkaže gostovanje u poslednjem momentu, svesna koliki bi joj to problem napravilo, te se u studiju pojavila u neuobičajenom izdanju.\n- Ona sad ima problem estetske prirode, tačnije zdravstvene - poručila je voditeljka nakon što je Radisavljevićeva brže-bolje prekrila usne koje su se razvukle u osmeh tokom pričanja jedne anegdote u emisiji "Magazin IN".\nOkupljeni su čestitali pevačici na profesionalnosti, poručujući joj da bi se malo ko pojavio u studiju da se nalazi u njenoj situaciji, dok novopečene zvezde umeju da otkažu gostovanje zbog raznoraznih sitnica.\nCakana Dragica Radosavljević Cakana Estrada džet set Zubi


Uskoro zabrana računara na svim aerodromima?!\nSrijeda, 17.05.2017 | 16:51\nZabrana upotrebe računara i elektronskih uređaja tokom letova za SAD biće vjerovatno proširena ne samo u Evropi, već i na drugim djelovima svijetu, saopštilo je američko Ministarstvo za unutrašnju bezbednost.\n"Moguće je da će mjere uvedene u martu biti proširene i na druga područja", izjavio je portparol ministarstva Dejvid Lejpen i dodao da neće biti obuhvaćena samo Evropa već i drugi regioni.\nZabrana upotrebe računara mogla bi da izazove pometnju na evropskim aerodromima sa kojih za SAD nedjeljno polijeće više od 3.250 aviona.\nLejpen je rekao da se mjera uvodi u sklopu borbe protiv terorizma.


Narodni front - Blic Online\nU ginekološko-akušerskoj klinici "Narodni front" u Beogradu zatvoreno je kovid odeljenje za trudnice, koje je sada u funkciji prvobitne namene, a to je minimalno invazivna hirurgija u ginekologiji i akušerstvu koja obuhvata laparoskopske i histeroskopske operacije.\nDr Đerlek potvrdio da je načelnica porodiliša "Narodni front" dolazila na posao ZARAŽENA KORONOM, ona tvrdi da slučaj ima političku pozadinu\nSnežana Rakić, načelnica GAK "Narodni front" koja je smenjena jer je, prema obrazloženju ove bolnice, dolazila na posao zaražena korona virusom, i sama je potvrdila da je do smene došlo, ali da nije tačno da je bila bolesna, već da cela priča ima političku konotaciju.\nBEBA NIJE MOGLA DA ČEKA Nesvakidašnja scena u Beogradu, trudna državljanka Tunisa došla na aerodrom "Nikola Tesla" i PORODILA SE\nDržavljanka Tunisa (32) porodila se danas oko 18.30 na aerodromu "Nikola Tesla" u Beogradu. Kako saznaje "Blic", ona je na aerodrom došla da sačeka putnika iz inostranstva, ali je iznenada počela da ima kontrakcije.\nSve trudnice koje nemaju potvrđenu kovid infekciju regularno dolaze na preglede ili porođaj samo na Kliniku u Višegradskoj, "Narodni front" i KBC "Dr Dragiša Mišović", kažu za "Blic" u tim zdravstvenim ustanovama.\nKovid pozitivne trudnice sve preglede mogu obavljati, pored Kliničko- bolničkog centra "Dr Dragiša Mišović", i u drugim ginekološkim zdravstvenim ustanovama. Svako porodilište ima poseban deo namenjen za zbrinjavanje kovid pozitivnih trudnica.\n"NARODNI FRONT" RADI, NIJE ZATVOREN Informacije koje kruže društvenim mrežama nisu tačne\nVest koja se proširila društvenim mrežama da bolnica "Narodni front" ne radi nije istinita. Direktor "Narodnog fronta" Željko Miković za "Blic" kaže da bolnica radi normalno, da su juče obavili 34 porođaja, od toga 9 carskih rezom, i 2 hitne operacije.\nPorođaj trudnica u Višegradskoj i Narodnom frontu ukoliko su zaražene korona virusom\nGAK Višegradska i GAK Narodni front određene su da zbrinjavaju trudnice ukoliko postoji sumnja ili je potvrđeno da su zaražene novim korona virusom, kaže direktor GAK Višegradska Aleksandar Stefanović.\nBEBE ĆE DOLAZITI NA SVET NA BEŽANIJI Beograd dobija novi "Narodni front", koji će biti bar DUPLO VEĆI od sadašnjeg\nDo kraja sledeće godine mogla bi da počne izgradnja Ginekološko-akušerske klinike "Narodni front" na Bežanijskoj kosi, a do kraja tekuće godine Skupština grada bi trebalo da usvoji plan detaljne regulacije, kaže za "Blic" Marko Blagojević, direktor Kancelarije za javna ulaganja.\nSledeće godine počinje gradnja Ginekoloko-akušerske klinike "Narodni front" na Bežanijskoj kosi i u toku je priprema planske dokumentacije za taj projekat, najavio je za "Politiku" Marko Blagojević, direktor Kancelarije za javna ulaganja.\nDVE BEBE U ISTOJ SEKUNDI Beograd na samom početku 2019. dobio dve devojčice - NIKOLINU I ISKRU\nRivalstvo najvećih beogradskih porodilišta oko toga gde će biti rođena prva beba u godini, nastavljen je i na početku 2019. pa smo u prvoj sekundi Nove godine dobili i dve nove male Beograđanke - Nikolinu i Iskru.\nMAJKA HRABROST Beograđanka rodila blizance i pored KARCINOMA MATERICE\nTridesettrogodišnja Beograđanka je zatrudnela uprkos karcinomu grlića materice, koji joj je dijagnostikovan tek u poodmakloj trudnoći, i donela na svet dva zdrava dečaka, zahvaljujući, pre svih, lekarima Ginekološko-akušerske klinike “Narodni front”.\nU "Narodnom frontu" od sada će moći da se čuvaju embrioni\nOdeljenje za vantelesnu oplodnju GAK "Narodni front" dobilo je najsavremeniju opremu, te se sada može očekivati da uspešnost tih procedura bude veća, a parovima je omogućeno da u toj klinici čuvaju embrione za svaki naredni pokušaj, ukoliko prvi ne bude uspešan.\n"DANAS JE CELA PLANETA MOJA!" Priča o Ani i njenom sinu Vukoti dokaz je da su ČUDA MOGUĆA\nČuda se ipak dešavaju. To dokazuje i životna priča Ane Đoković (32) iz Bara čiju su odluku da rodi dete, uprkos raku grlića materice, mnogi lekari osudili. Nakon dva i po meseca borbe njenog sina i nje, uspeli su sve da prebrode i juče su se uputili svojoj kući.\nULICA KAO PARKING Vozila blokirala celu traku u Kraljice Natalije\nJedna traka duž cele Ulice kraljice Natalije potpuno je blokirana, jer je sugrađani već neko vreme očigledno mešaju sa parkingom.\nAni je u 4. mesecu trudnoće stigla NAJGORA MOGUĆA VEST, a onda je zahvaljujući srpskim lekarima ŽIVOT POBEDIO (VIDEO)\nMnogi lekari smatrali su da je Ana Đoković (32) iz Bara neodgovorna i da je svoj život stavila na kocku, kada je odlučila da, uprkos raku grlića materice, rodi dete. Ispostavilo se da je ova majka hrabrost donela dobru odluku - zahvaljujući brzoj reakciji srpskih lekara ona je na svet donela zdravog dečaka, a tumor joj je odrastanjen.\nTIRŠOVA I GAK "NARODNI FRONT" SE SELE Dečja bolnica i porodilište biće u komšiluku na novoj adresi\nNova zgrada Univerzitetske dečje klinike trebalo bi da bude izgrađena na istoj lokaciji na kojoj će se nalaziti i nova Ginekološko-akušerska klinika "Narodni front", i to najverovatnije na Novom Beogradu.


Važnost Etičkog kodeksa po poslovanje kompanija – Unija UPRS\nDragana Đurković2021-05-14T09:46:41+02:0012. Maja 2021.|\nPitanje koje biznismen postavi, kad mu neko priča o značenju etike i o upotrebi resursa njegove kompanije na tom području, uključujući i za usvajanje i primjenu Etičkog kodeksa, je: “A šta mi konkretno imamo od toga”? Niko ne voli da baca novac samo zbog principa, a pogotovo ne kompanije koje žive od prodaje svojih proizvoda i usluga.\nVeć nekoliko godina odgovor na to pitanje je jasan: kompanije koje posluju po etičkim principima više privlače kupce, imaju manju fluktuaciju zaposlenih, povećava im se produktivnost, atraktivnije su za investitore i ljudski potencijal te povećavaju profite.\nU brojkama to izgleda ovako: te kompanije u poređenju sa drugima u poslovanju imaju za 20% veći profit, za 12% niže troškove rada i za 5,8% više prinose akcionara.\nNačin koji može najviše doprinijeti implementaciji Etičkog kodeksa je povećanje povjerenja unutar kompanije. Kad zaposleni vide da se i njihovo rukovodstvo pridržava odredbi Kodeksa, onda vjeruju da je to stvarno novi pravac poslovanja i počinju i oni da se pridržavaju Kodeksa. Uz to, stepen njihovog poverenja u rukovodstvo počinje da raste.\nPosljedično, dolazi se do kruga iz kojeg svi izlaze kao pobjednici, a pogotovo kompanija koja zbog poštovanja etičkih principa posluje svakog dana sve bolje.\nChair of OECD Working Group on Bribery


5. oktobar: Devetnaest godina kasnije, setimo se nekih činjenica ali i reči onog koji je svrgnut VIDEO - Naši u svetu\nObjavljeno 05/10/19 u 09:30\nPre 19 godina je srušen režim Slobodana Miloševića, a obeležavanje petooktobarskih demonstracija sa minimuma svedeno je na – skoro ništa, piše B92.\nJedan od najžešćih udaraca režimu zadali su radnici Rudarskog basena “Kolubara” koji su istrajali u štrajku uprkos svakodnevnim pretnjama režima. Demonstranti su 5. oktobra u Beograd, na plato ispred Savezne skupštine, stigli u kolonama automobila, autobusa i kamiona dugačkim desetine kilometara iz čitave Srbije, probijajući buldožerima policijske blokade na putevima.\nA šta je samo nekoliko dana pred demonstracije govorio Slobodan Milošević, pogledajte u videu. Mnogi kažu su njegove reči bile proročke.\n5. oktobarDemonstarcijeSlobodan MiloševićSuzavacUpad u RTS\nFrancuski humanitarac poklonio se srpskim ratnicima u Ćele kuli: Njihova žrtva značajna je za celu Evropu\nHaos na ulicama Tirane: Demonstranti probili kordon, policija ispalila suzavac…\nFrancuska policija ispalila suzavac na “Žute prsluke” (FOTO+VIDEO)


Novosti\t19.04.2018 15:53\nVisoka predstavnica EU za spoljnu politiku i bezbednost stigla je u zgradu Delegacije EU u Beogradu gde će održati sastanak sa predstavnicima organizacija civilnog sektora.\nMeđu njima su predstavnici Evropskog pokreta, JUCOM-a, CRTE i drugi.\nPosle toga, Mogerini će se, kako je najavljeno, sastati sa premijerkom Anom Brnabić.\nPotom se sastaje sa svojim glavnim sagovornikom, predsednikom Srbije Aleksandrom Vučićem, a nakon sastanka Mogerini i Vučić će se obratiti medijima.\nPortaprolka Evropske komisije Maja Kocijančić najavila je za Tanjug da će Mogerini pre svega u Beogradu ponoviti stav da treba nastaviti rad na normalizaciji odnosa između Beograda i Prištine u okviru dijaloga kome ona posreduje.